#1441: Dosa Mengajar Maksiat pada Seseorang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, adakah dosa mengajar kemaksiatan kepada seseorang akan diwarisinya? Sebagai contoh, Ali pernah mengajar Awang melakukan kemungkaran. Setelah berlalu suatu masa, Ali sudah meninggalkan perkara tersebut tetapi Awang masih lagi tidak. Ali tidak dapat menegur Awang kerana terputus hubungan. Adakah Ali mendapat saham dosa Awang setiap kali Awang melakukan kemungkaran tersebut?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya,  Islam melarang keras umatnya untuk membantu serta melakukan perkara bercanggah dengan syariat. Ini kerana, sesiapa yang memberi pertunjuk kepada sesuatu perkara, maka Allah SWT akan membalas dan memberi ganjaran terhadap apa yang dilakukannya dengan mengikut apa yang dilakukannya.
Firman Allah SWT:
لِيَحْمِلُوا أَوْزَارَهُمْ كَامِلَةً يَوْمَ الْقِيَامَةِ ۙ وَمِنْ أَوْزَارِ الَّذِينَ يُضِلُّونَهُم بِغَيْرِ عِلْمٍ ۗ أَلَا سَاءَ مَا يَزِرُونَ
Maksudnya: “
(Mereka dibiarkan menuduh dengan yang demikian) supaya mereka memikul dosa-dosa mereka dengan sepenuhnya pada hari kiamat, dan juga memikul sebahagian dari dosa orang-orang yang mereka sesatkan dengan tidak berdasarkan pengetahuan yang benar; sesungguhnya amatlah buruknya dosa-dosa yang mereka lakukan itu.”
(Surah al-Nahl: 25)
Ibn Kathir menafsirkan ayat di atas dengan membawa pandangan Imam Mujahid katanya: Yang dimaksudkan (يَحْمِلُونَ أَثْقَالَهُمْ (“Ialah mereka akan menanggung segala dosanya dan dosa yang mengikutinya. Dan mereka tidak akan diberi keringanan azab siksaan kerana dosa orang yang mengikutinya.” (Lihat

Tafsir al-Quran al-‘Azim
,
4/566)
Dalam hadith yang diriwayatkan daripada Jarir bin Abdillah RA, bahawa Nabi SAW bersabda:
مَنْ سَنَّ فِي الْإِسْلَامِ سُنَّةً حَسَنَةً، فَلَهُ أَجْرُهَا، وَأَجْرُ مَنْ عَمِلَ بِهَا بَعْدَهُ، مِنْ غَيْرِ أَنْ يَنْقُصَ مِنْ أُجُورِهِمْ شَيْءٌ، وَمَنْ سَنَّ فِي الْإِسْلَامِ سُنَّةً سَيِّئَةً، كَانَ عَلَيْهِ وِزْرُهَا، وَوِزْرُ مَنْ عَمِلَ بِهَا مِنْ بَعْدِهِ، مِنْ غَيْرِ أَنْ يَنْقُصَ مِنْ أَوْزَارِهِمْ شَيْءٌ
Maksudnya:
“Sesiapa yang mencipta dalam agama ikutan yang elok maka baginya pahalanya dan pahala orang yang beramal dengannya selepasnya dengan tiada kurang sedikit pun dari pahala mereka itu. Dan sesiapa yang mencipta pada agama akan satu ikutan yang keji maka adalah atasnya dosanya dan dosa orang yang beramal dengannya selepasnya dengan tiada kurang sedikit pun dari dosa mereka itu.”
Riwayat Muslim (1017)
Imam al-Nawawi mensyarahkan hadis di atas dengan menyatakan, “Disunatkan membantu kepada perkara yang baik dan haram membantu kepada kemungkaran. Sesiapa yang memberi petunjuk kepada kebaikan maka akan diberi ganjaran seperti mana orang yang mengamalkannya sehingga hari kiamat. Begitu juga sebaliknya, sesiapa yang memberi petunjuk kepada kemungkaran maka akan mendapat balasan dosa seperti mana orang yang melakukannya sehingga hari kiamat…ini bermaksud ganjaran dan balasan akan berterusan pada waktu hidupnya atau selepas kematiannya”. (Lihat

al-Minhaj fi Syarh Sahih Muslim
,
 16/226-227)
Selain itu al-Hafiz Ibn Hajar al-Asqalani di dalam kitabnya menyatakan, orang yang menanggung dosa yang diajarinya sehingga ke hari kiamat adalah orang yang masih belum bertaubat di atas dosanya itu. (Lihat
Fath al-Bari
,
12/193)

Penutup
Berdasarkan persoalan di atas, kami berpendapat bahawa ia tidak lagi diwarisi olehnya setelah ia bertaubat bersungguh-sungguh, memperbaiki keadaan dan kemaksiatan yang dilakukannya serta tidak mengulanginya kembali. Melainkan mereka yang masih belum bertaubat terhadap dosa yang dilakukannya.
Firman Allah SWT:
وَلَا تَكْسِبُ كُلُّ نَفْسٍ إِلَّا عَلَيْهَا ۚ وَلَا تَزِرُ وَازِرَةٌ وِزْرَ أُخْرَىٰ ۚ
Maksudnya:
“Dan tiadalah (kejahatan) yang diusahakan oleh tiap-tiap seorang melainkan orang itulah sahaja yang menanggung dosanya; dan seseorang yang boleh memikul tidak akan memikul dosa perbuatan orang lain (bahkan dosa usahanya sahaja).”
(Surah al-An’am: 164)
Ibn Kathir mengatakan ketika menafsirkan ayat ini bahawa ayat ini menceritakan perihal hari Kiamat ketika berlakunya pembalasan, hukuman dan pengadilan daripada Allah SWT. Selain itu, setiap jiwa itu akan diberi ganjaran berdasarkan setiap amalannya. Jika baik amalannya, maka baiklah pembalasannya. Dan jika buruk amalannya, maka buruklah pembalasannya. Ini kerana, setiap jiwa (manusia) itu tidak akan memikul kesalahan (dosa) orang lain. Hal ini membuktikan akan keadilan Allah SWT. (Lihat
Tafsir al-Quran al-‘Azim,
3/383-384)
Begitu juga, apabila seseorang telah melakukan maksiat kemudian bertaubat dengan taubat nasuha, maka diharap dia termasuk dalam firman Allah SWT:
فَأُولَٰئِكَ يُبَدِّلُ اللَّهُ سَيِّئَاتِهِمْ حَسَنَاتٍ ۗ وَكَانَ اللَّهُ غَفُورًا رَّحِيمًا
Maksudnya: “Maka orang-orang itu, Allah akan menggantikan (pada tempat) kejahatan mereka dengan kebaikan; dan adalah Allah Maha Pengampun, lagi Maha Mengasihani.”
(Surah al-Furqan: 70)
Ibn Kathir dalam tafsirnya menyebutkan: Terdapat dua pendapat berkenaan tafsiran ayat ini, pertamanya: “Mereka mengganti tempat melakukan kejahatan dengan melakukan kebaikan. Ali bin Abi Talib meriwayatkan daripada Ibnu Abbas tentang firman Allah, ‘Mereka yang mengerjakan kebaikan, nescaya akan diberi balasan yang lebih baik dari apa yang telah mereka kerjakan.’ Ibnu Abbas berkata, ‘Mereka adalah orang-orang beriman. Mereka sebelumnya melakukan kejahatan, kemudian Allah menghendaki agar mereka berpaling darinya dan berpindah kepada kebaikan. Maka Allah mengganti tempat kejahatan mereka dengan kebaikan.’ Pendapat kedua pula ialah Dosa-dosa yang telah lalu akan berubah menjadi kebaikan dengan taubat yang ikhlas. Dan itu tidak lain hanyalah dengan mengingati masa lalu, menyesal, kemudian merenungkannya dan memohon keampunan daripada Allah SWT. Dosa tersebut akan berubah menjadi ketaatan dengan cara ini (bertaubat). Dan pada hari kiamat, meskipun dosa itu tertulis, namun ia tidak akan membahayakan seseorang dan dosa tersebut akan berubah menjadi kebaikan di dalam catatannya.” (Lihat

Tafsir Ibn Kathir
,
 6/127)
Syeikh Dr Wahbah al-Zuhaili berkata: Sesiapa yang bertaubat kepada Allah SWT di dunia daripada semua perbuatan dosa tersebut dengan meninggalkannya dan menyesalinya, maka dialah orang yang benar-benar beriman kepada Allah SWT dan rasul-Nya, dan hari akhirat, serta mengerjakan amal kebajikan. Mereka itulah orang yang Allah SWT akan menghapus darinya dosa-dosa dan Allah SWT akan menggantikan dosa-dosa mereka dengan kebaikan (pahala) kerana mereka bertaubat dan mengerjakan kebajikan, atau perbuatan dosa-dosa yang telah lalu itu diganti dengan kebaikan (pahala) apabila bertaubat. (Lihat
al-Tafsir al-Munir,
 10/124)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.

Bertarikh: 6 Mei 2023 bersamaan 17 Syawal 1444H


#1442: Bertaubat Dari Mencuri Dengan Bersedekah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, boleh ke saya bayar semula duit yang pernah dicuri suatu ketika dahulu dengan cara membayar sedekah kepada fakir miskin dengan niat pahala tersebut diberikan kepada pemilik duit yang saya curi dulu?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, wajib memulangkan semula duit yang dicuri kepada pemilik asalnya. Sekiranya duit tersebut terus diberikan kepada fakir miskin tanpa dimaklumkan kepada pemilik asal berniat menebus dosa lampau, maka kami mengatakan proses taubat masih belum terlaksana secara sempurna kerana tidak mendapat keizinan daripada pemilik asal.
Meskipun begitu, sekiranya pemilik asal tidak diketahui nama dan kedudukannya, para ulama memberikan beberapa penyelesaian. Pandangan ini disebutkan oleh Imam al-Nawawi di mana beliau menukilkan fatwa Imam al-Ghazali seperti berikut:
إذَا كَانَ مَعَهُ مَالٌ حَرَامٌ وَأَرَادَ التَّوْبَةَ وَالْبَرَاءَةَ مِنْهُ فَإِنْ كَانَ لَهُ مَالِكٌ مُعَيَّنٌ وَجَبَ صَرْفُهُ إلَيْهِ أَوْ إلَى وَكِيلِهِ فَإِنْ كَانَ مَيِّتًا وَجَبَ دَفْعُهُ إلَى وَارِثِهِ وَإِنْ كَانَ لِمَالِكٍ لَا يَعْرِفُهُ وَيَئِسَ مِنْ مَعْرِفَتِهِ فَيَنْبَغِي أَنْ يَصْرِفَهُ فِي مَصَالِحِ الْمُسْلِمِينَ الْعَامَّةِ كَالْقَنَاطِرِ وَالرُّبُطِ وَالْمَسَاجِدِ وَمَصَالِحِ طَرِيقِ مَكَّةَ وَنَحْوِ ذَلِكَ مِمَّا يَشْتَرِكُ الْمُسْلِمُونَ فِيهِ
Maksudnya
: Sekiranya seseorang memiliki suatu harta haram dan dia ingin bertaubat dan melepaskan diri daripada harta haram itu, maka jika harta itu mempunyai pemilik yang tertentu, hendaklah dipulangkan kepadanya atau kepada wakilnya. Jika dia sudah mati, wajib diserahkan kepada warisnya. Jika tidak diketahui siapa warisnya dan sudah berputus asa daripada mencarinya, maka wajib menyalurkan harta tersebut untuk keperluan umat Islam yang bersifat umum, seperti jambatan, ribat-ribat (kandang kuda, tempat pengajian, atau tempat golongan Sufi berkumpul), masjid-masjid, dan keperluan jalan raya Makkah, dan seumpamanya daripada segi boleh dikongsi bersama orang Islam…
” (Lihat

al-Majmu` Syarh al-Muhazzab
,
 9/351)
Dalam kitab
Syarh Riyadh al-Solihin
, pengarangnya berkata, boleh juga harta yang dicuri tersebut disedekahkan atas nama pemilik harta dengan ikhlas kerana Allah SWT, juga disertakan niat pahala kepada tuannya:
فَتَصَدَّقَ بِهِ عَنْهُ تَخَلُّصاً مِنْهُ، وَاللهُ- سُبْحَانَهُ وَتَعَالَى- يَعْلَمُهُ وَيُعْطِيهِ إِيَّاهُ
Maksudnya: “Maka disedekahkan atas namanya dengan ikhlas. Dan Allah SWT mengetahui hal ini dan akan menunaikan hal ini dan menunaikan kepada orang tersebut (pemilik harta).” (Lihat

Syarh Riyadh al-Solihin
oleh Syeikh al-‘Uthaimin, 1/89)

Penutup
Berdasarkan persoalan di atas, kami nyatakan bahawa, wajib bertaubat daripada segala dosa maksiat tidak kira dosa besar mahupun dosa kecil. Di samping itu, wajib memaklumkan kesalahan yang dilakukan kepada pemilik asal di samping menzahirkan kekesalan di atas kesalahan yang dilakukan. Sekiranya pemilik asal tidak dapat diketahui dan dikesan keberadaannya, maka boleh disalurkan duit tersebut kepada fakir miskin.
Banyakkan berdoa kepada Allah SWT seperti yang diajar oleh
salafussoleh
:
اللَّهمَّ اغفِر لي ولَهُ
Maksudnya:
“Ya Allah, ampunilah diriku dan dirinya.”
Semoga Allah SWT ampunkan dosa kita dan menjadikan kita dalam kalangan hamba-hamba-Nya yang soleh.
Bertarikh: 6 Mei 2023 bersamaan 17 Syawal 1444H


#1443: Tanggungjawab Adik-Beradik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ada persoalan berkaitan tanggungjawab adik-beradik terhadap adik-beradiknya yang lain. Emak saudara saya telah kehilangan anakanda tunggalnya yang tercinta. Dia tiada siapa-siapa lagi selain dari adik-beradiknya dan juga isteri kepada almarhum anakandanya. Siapakah yang lebih bertanggungjawab dalam menjaga hal ehwal kehidupan emak saudara saya itu? Adakah adik-beradiknya yang semua lelaki atau isteri kepada almarhum anaknya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَاتَّقُوا اللَّـهَ الَّذِي تَسَاءَلُونَ بِهِ وَالْأَرْحَامَ ۚ إِنَّ اللَّـهَ كَانَ عَلَيْكُمْ رَقِيبًا
Maksudnya: “
Dan bertaqwalah kepada Allah yang kamu selalu meminta dengan menyebut-yebut namaNya, serta peliharalah hubungan (silaturrahim) kaum kerabat; kerana sesungguhnya Allah sentiasa memerhati (mengawas) kamu.”
Surah al-Nisa’ (1)
Dalam menjawab persoalan di atas, orang yang berhak mewarisi harta pusakanya itulah yang utama dan
aula
untuk menjaga dan memelihara ibu saudara. Dalam hal ini, sudah tentu pada asalnya
usul
 (ibu bapa ke atas) atau
furu’
(anak cucu dan ke bawah). Begitu juga, selepas itu, adik-beradiknya terutama yang lelaki. Sebagaimana hadith Jabir yang telah memelihara adiknya yang perempuan selepas kematian bapanya Abdullah bin Jabir dalam Peperangan Uhud.
Menjaga silaturrahim serta membantunya adalah pahala yang besar serta akan memperolehi banyak kurniaan Allah SWT. Antaranya, seseorang itu akan dimurahkan rezeki, dipanjangkan umur dan diberkati dalam kehidupan. Hal ini berdasarkan hadith Nabi SAW:
مَنْ أَحَبَّ أَنْ يُبْسَطَ لَهُ فِي رِزْقِهِ، وَيُنْسَأَ لَهُ فِي أَثَرِهِ، فَلْيَصِلْ رَحِمَهُ
Maksudnya: “
Barangsiapa yang ingin diluaskan rezekinya serta dipanjangkan usianya, maka hendaklah dia menyambung pertalian silaturrahim.”
Riwayat al-Bukhari (5986) dan Muslim (2557)
Imam Nawawi dalam menjelaskan hadis ini berkata: Yang dimaksudkan dengan ‘أَنْ يُبْسَطَ لَهُ فِي رِزْقِهِ’ adalah diluaskan dan dijadikan banyak hartanya. Menurut pendapat yang lain, maksudnya diberi keberkatan harta. (Lihat
Syarh al-Nawawi ‘ala Sahih Muslim
,
 16/114)
Semoga kita mengambil kecaknaan terhadap keluarga yang mengalami kehidupan yang susah seperti yang digambarkan dalam persoalan di atas. Amin.
Bertarikh: 6 Mei 2023 bersamaan 17 Syawal 1444H


#1444: Orang Yang Berputus Asa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato Seri. Maaf soalan saya agak panjang. Saya wanita, belum berkahwin dan menghidap penyakit kronik. Doktor memberitahu bahawa penyakit saya boleh menyebabkan komplikasi dan kematian sekiranya saya mengandung.
Hal ini menyebabkan saya tidak pernah meletakkan harapan untuk berkahwin kerana tahu tidak semua orang dapat terima pesakit seperti saya sebagai pasangan hidup. Saya masih berdoa untuk diberikan jodoh yang baik tapi hanya lafaz secara lisan sahaja tanpa berharap kerana takut kecewa jika doa saya tidak dimakbulkan.
Adakah saya dikira orang yang berputus asa? Dan bagaimana untuk saya tetap dapat menjaga kehormatan diri sebagai seorang muslimah jika memang tiada jodoh saya di dunia? Dalam kesempatan ini saya mohon doa dari Dato Seri semoga Allah sembuhkan sakit saya dan sesiapa sahaja yang menghidap penyakit, diampuni dosa dan diterima segala amal ibadat.
Terima kasih Dato Seri sudi menjawab soalan saya. Moga Allah berkati Dato Seri sekeluarga dan seluruh
team
 Maktabah Al-Bakri.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَلَنَبْلُوَنَّكُم بِشَيْءٍ مِّنَ الْخَوْفِ وَالْجُوعِ وَنَقْصٍ مِّنَ الْأَمْوَالِ وَالْأَنفُسِ وَالثَّمَرَاتِ ۗ وَبَشِّرِ الصَّابِرِينَ
Maksudnya: “
Demi sesungguhnya! Kami akan menguji kamu dengan sedikit perasaan takut (kepada musuh) dan (dengan merasai) kelaparan, dan (dengan berlakunya) kekurangan dari harta benda dan jiwa serta hasil tanaman. Dan berilah khabar gembira kepada orang-orang yang sabar.”
(Surah al-Baqarah: 155)
Ibn Kathir berkata Allah SWT memberitahu hamba-Nya bahawa Dia akan menimpakan ujian kepada hamba-Nya untuk membezakan yang benar (imannya) daripada yang palsu dan membezakan hambanya yang gelisah dan yang sabar. (Lihat
Tafsir al-Quran al-‘Azim
, 1/344)
Al-Syaukani berkata: Makna ‘وَلَنَبْلُوَنَّكُم’ adalah kami mencuba kamu untuk menguji kamu, apakah kamu bersabar terhadap qadha’ atau tidak? Penyebutan lafaz ‘شَيْء’ secara
nakirah
menunjukkan sedikit. Yakni, dengan sedikit daripada perkara-perkara ini. (Lihat

Fath al-Qadir
,
1/609)
Saya katakan jadilah orang Islam yang sentiasa mendapat kebaikan di sisi Allah SWT sama ada ketika diuji atau mendapat kurniaan. Sabda Nabi SAW:
عَجَبًا لأَمْرِ الْمُؤْمِنِ إِنَّ أَمْرَهُ كُلَّهُ خَيْرٌ وَلَيْسَ ذَاكَ لأَحَدٍ إِلاَّ لِلْمُؤْمِنِ إِنْ أَصَابَتْهُ سَرَّاءُ شَكَرَ فَكَانَ خَيْرًا لَهُ وَإِنْ أَصَابَتْهُ ضَرَّاءُ صَبَرَ فَكَانَ خَيْرًا لَهُ
Maksudnya:
 “Amat menakjubkan urusan orang yang beriman kerana setiap urusannya adalah baik, dan itu tidak akan berlaku kepada seorang pun kecuali kepada orang beriman. Jika dia mendapat sesuatu yang menyenangkan dia bersyukur, maka itu adalah kebaikan baginya. Dan jika dia ditimpa kesusahan dia bersabar, maka itu adalah kebaikan baginya.”
Riwayat Muslim (7692)
Imam al-Tibi sepertimana dinukilkan oleh Imam al-Munawi, berkata: “Keadaan seorang mukmin itu semuanya baik. Perkara ini hanya didapati pada seorang mukmin. Ia tidak ditemui pada orang kafir mahupun munafik. Keajaibannya adalah ketika dia diberi kesenangan dalam bentuk kesihatan, keselamatan, harta dan kedudukan, kemudian dia bersyukur kepada Allah SWT atas kurniaan tersebut, maka dia akan dicatat sebagai orang yang bersyukur. Ketika dia ditimpa musibah, kemudian dia bersabar, maka dia akan dicatat sebagai orang-orang yang bersabar.  (Lihat
Faidh al-Qadir
,
4/302)
Dalam menjawab persoalan saudari, saya kemukakan beberapa noktah:
Sikap saudari ingin mempelajari ilmu dan bertanya adalah sikap yang terpuji. Ini supaya, kita sentiasa berjalan di bawah panduan
kitabullah
 dan
hadyun nabawi
.
Kesabaran yang saudari lazimi dan pakaikan pada diri saudari adalah sifat yang baik. Kelebihan dan fadhilat sabar amat banyak sama ada dalam nas dan hadith Nabi SAW termasuk yang telah kami sebutkan tadi.
Saya yakin setiap penyakit ada ubatnya dan penawarnya. Justeru, jangan berputus asa dalam mencari penawar dan ubat serta mohonlah kepada Allah SWT kerana Allah lah
asyafi al-haqiqi
 atau penyembuh yang sebenarnya. Salah satu caranya dengan saudari bersedekah untuk diniatkan kesembuhan. Saya telah menyebut dalam buku
Keajaiban Sedekah
dengan dalil yang panjang.
Berdoa untuk bertemu dengan jodoh dan sikap tidak mengharapkan  kerana dibimbangi termasuk dalam putus asa adalah kurang sesuai. Sebaliknya, berdoalah kepada Allah SWT dengan sepenuh hati agar dikurniakan oleh Allah SWT. Hal ini berdasarkan hadith Nabi SAW, daripada Abu Hurairah RA bahawa Rasulullah SAW bersabda:
ادْعُوا اللَّهَ وَأَنْتُمْ مُوقِنُونَ بِالإِجَابَةِ وَاعْلَمُوا أَنَّ اللَّهَ لاَ يَسْتَجِيبُ دُعَاءً مِنْ قَلْبٍ غَافِلٍ لاَهٍ
Maksudnya: “
Berdoalah kepada Allah dalam keadaan kamu yakin bahawa ianya akan dimustajabkan. Dan ketahuilah kamu bahawa Allah SWT tidak akan memustajabkan doa yang datang daripada hati yang lalai lagi alpa.”
Riwayat al-Tirmizi (3479)
Selain dari itu, bertawakallah kepada Allah SWT serta sentiasa bertaqwa kerana dengan taqwa dan tawakkal akan diberi jalan pelepasan, diberi rezeki, dan Allah SWT mencukupkannya dalam kehidupan ini. Firman Allah SWT:
وَمَن يَتَّقِ اللَّـهَ يَجْعَل لَّهُ مَخْرَجًا ﴿٢﴾ وَيَرْزُقْهُ مِنْ حَيْثُ لَا يَحْتَسِبُ ۚ وَمَن يَتَوَكَّلْ عَلَى اللَّـهِ فَهُوَ حَسْبُهُ
Maksudnya: “
Dan sesiapa yang bertaqwa kepada Allah (dengan mengerjakan suruhanNya dan meninggalkan laranganNya), nescaya Allah akan mengadakan baginya jalan keluar (dari segala perkara yang menyusahkannya), Serta memberinya rezeki dari jalan yang tidak terlintas di hatinya. Dan (Ingatlah), sesiapa berserah diri bulat-bulat kepada Allah, maka Allah cukuplah baginya (untuk menolong dan menyelamatkannya).”
(Surah al-Talaq: 2-3)
Wajib bagi kita beriman dengan qadha’ dan qadar. Paling utama redha dengan keputusan Allah SWT, kerana matlamat hakiki kehidupan adalah mencari
mardhatillah
 yang akhirnya menjadi lesen dan tiket menuju ke syurga Allah SWT. Di sana kelak, semua kehendak kita akan dikurniakan Allah SWT.
Justeru, saya akhiri dengan doa:
اللَّهُمَّ رَبَّ النَّاسِ أَذْهِبِ البَاسَ، اشْفِهِ وَأَنْتَ الشَّافِي، لاَ شِفَاءَ إِلَّا شِفَاؤُكَ، شِفَاءً لاَ يُغَادِرُ سَقَمًا
Maksudnya:
“Ya Allah, Tuhan segala manusia, hilangkanlah sakit dan sembuhkanlah dia, Engkaulah yang Maha Menyembuhkan. Tidak ada kesembuhan kecuali kesembuhan daripada-Mu sahaja, iaitu kesembuhan yang tidak meninggalkan sebarang rasa sakit lagi (selepas itu).”
Bertarikh: 6 Mei 2023 bersamaan 17 Syawal 1444H


#1445: Gaji Daripada Bayaran Riba’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, maaf mengganggu. Saya susah hati sangat-sangat. Hari ini hari pertama saya kerja di
office apartment.
 Saya kena uruskan payment dari
residents
 (penghuni-penghuni) untuk bayaran
 interest
 yang dikenakan ke atas mereka oleh pihak pentadbiran.
Payment
 yang dibayar oleh
residents
, duit itu akan dibayar gaji kepada pekerja. Soalan saya, adakah saya termasuk dalam kalangan penerima riba?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Takrifan ringkas riba’ ialah ia merupakan sebarang tambahan di atas hutang akibat penangguhan tempoh dan tambahan dalam pertukaran barangan tertentu (barang ribawi). Ia merangkumi riba’ daripada hutang (
riba’ ad-Duyun
) dan riba’ melalui pertukaran barangan ribawi (
riba al-Buyu’
).
Jika penerangan yang dikemukakan itu adalah jelas yang memang daripada duit riba’ maka hukumnya adalah haram dan tidak dibolehkan. Hal ini berdasarkan kepada hadith Nabi SAW:
لعَن اللهُ آكلَ الرِّبا ومُوكِلَهُ وشاهدَهُ وكاتبَهُ
Maksudnya:
“Allah melaknat pemakan riba, wakilnya, saksinya, dan penulisnya.”
Riwayat Ahmad (5/274)
Berdasarkan kepada nas di atas, jelas menunjukkan kepada kita bahawa isu riba’ bukan semata-mata terkait kepada pemakan sahaja tetapi secara pakej kepada siapa yang terbabit sama ada secara langsung atau tidak dan hendaklah dielakkan seupaya mungkin.
Riba’ adalah satu bentuk penindasan yang amat nyata dan ia dianggap sebagai kezaliman ekonomi sehingga ramai yang terperangkap dengan
interest
(riba’) dan akhirnya menjadi hamba kepada hutang yang tidak mungkin dan mampu dilangsaikannya.
Betapa dahsyatnya pemakan riba’ maka ia telah diisytiharkan orang tersebut sebagai mereka yang memerangi Allah SWT.
Firman Allah SWT:
 فَإِن لَّمْ تَفْعَلُوا فَأْذَنُوا بِحَرْبٍ مِّنَ اللَّهِ وَرَسُولِهِ ۖ
Maksudnya: “
Oleh itu, kalau kamu tidak juga melakukan (perintah mengenai larangan riba itu), maka ketahuilah kamu: akan adanya peperangan dari Allah dan RasulNya, (akibatnya kamu tidak menemui selamat).”
(Surah al-Baqarah: 279)
Ibn Kathir menukilkan bahawa Ali bin Talhah berkata: Daripada Ibn Abbas, katanya ‘ فَإِن لَّمْ تَفْعَلُوا فَأْذَنُوا بِحَرْبٍ مِّنَ اللَّهِ وَرَسُولِهِ’, maksudnya siapa yang sentiasa berada dengan riba, dan dia tidak meninggalkannya, maka menjadi hak kepada pemerintah orang Islam untuk memintanya untuk bertaubat. Jika dia bertaubat, maka alhamdulilah, sebaliknya jika dia enggan, maka hendaklah dipancung lehernya. (Lihat
Tafsir al-Quran al-‘Azim
,
2/550)
Saya bimbang isu halal dan haram bukan menjadi topik utama dalam mendapatkan wang, tetapi yang penting hanya untuk mendapatkan wang ringgit semata-mata.
Dalam sebuah hadith yang diriwayatkan oleh Abu Hurairah RA, Nabi SAW bersabda :
يَأْتِي عَلَى النَّاسِ زَمَانٌ، لاَ يُبَالِي الْمَرْءُ مَا أَخَذَ مِنْهُ أَمِنَ الْحَلاَلِ أَمْ مِنَ الْحَرَامِ
Maksudnya :
“Akan datang kepada manusia suatu zaman di mana seseorang tidak peduli apa yang dia ambil, apakah dari hasil yang halal atau yang haram.”
Riwayat al-Bukhari (2059)
Justeru, saya sarankan cubalah cari alternatif kepada pekerjaan yang tiada riba’ dan unsurnya agar keberkatan rezeki yang halal menjadi milik kita dan mendapat keredhaan daripada Allah SWT.
Bertarikh: 6 Mei 2023 bersamaan 17 Syawal 1444H


#1446: Pembangunan Atau Bercucuk Tanam di Atas Tanah Rizab

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, apakah hukum menggunakan tanah rizab kerajaan seperti membuat bangunan kedai untuk berniaga tanpa kebebaran atau menanam kelapa sawit atau pokok buahan-buahan di tanah rizab sungai yang digazetkan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Alhamdulillah, dalam menjawab persoalan di atas saya mulakan dengan sabda Rasulullah SAW:
مَنْ أَحْيَا أَرْضًا مَيْتَةً فَهِيَ لَهُ
Maksudnya: “
Siapa yang menghidupkan tanah yang mati maka, menjadi miliknya.
”
Riwayat Abu Daud (3073), Ahmad (24883) secara makna dan al-Nasa’i dalam al-Sunan al-Kubra (5759).
Urwah pernah berkata,
“Sesungguhnya bumi adalah milik Allah dan hamba-hamba juga hamba Allah. Barangsiapa yang menghidupkan tanah yang mati, maka dia lebih berhak kepadanya. Nabi SAW  datang membawa ajaran ini.”
Nabi SAW juga bersabda:
مَنْ أَحْيَا أَرْضًا مَيِّتَةً فَلَهُ فِيْهَا أَجْرٌ، وَمَا أَكَلَهُ الْعَوَافِيُّ  فَهُوَ لَهُ صَدَقَةٌ
Maksudnya:
“Barangsiapa yang menghidupkan tanah yang mati, maka di sana ia akan memperoleh pahala dan tanaman yang dimakan binatang kecil (seperti burung atau binatang liar), maka hal itu menjadi sedekah baginya.”
Riwayat al-Tirmizi (1379), al-Nasa’i dalam al-Sunan al-Kubra (5757) dan Ahmad (14271)
Syarat Menghidupkan Tanah Yang Mati
Disyaratkan untuk sebuah tanah agar dapat dikatakan mati adalah dengan jauh dari keramaian, bukan termasuk milik mereka dan tidak ada sangkaan milik mereka. Untuk mengetahui jarak jauh dari keramaian adalah dengan mengembalikannya kepada ‘uruf.
Umumnya para fuqaha di setiap negeri berpendapat bahawa tanah itu dapat dimiliki dengan dihidupkan, meskipun mereka berselisih tentang syarat-syaratnya. Dan bahawa bukan termasuk
mawat
adalah tanah haram dan ‘Arafah, maka tanah ini tidak boleh dimiliki dengan dihidupkan, kerana akan mempersempit
manasik
.
Dalam
siyasah syar’iyyah
, mengimarahkan tanah atau menghidupkan tanah terbahagi kepada dua keadaan. Jika sekiranya tempat orang ramai dan kerajaan mempunyai pelan pembangunan secara khusus berkenaan dengan tanah-tanah yang belum diguna pakai, maka dalam menjawab persoalan di atas, saya nyatakan bahawa perlu mendapat keizinan dari pihak kerajaan atau badan-badan yang telah diberi amanah untuk mengurus isu tanah ini.
Hal ini penting supaya tidak timbul perselisihan dan pertentangan antara kerajaan dan yang membangun tanah rizab tersebut. Ini sudah tentu kesudahannya adalah tidak baik serta seolah-olah menampakkan penindasan tetapi pada hakikatnya, pada peringkat awal lagi, tindakan yang dibuat adalah tidak benar dan tidak betul.
Tetapi jika sekiranya sebuah kerajaan itu mempunyai penduduk yang sedikit dan tanah yang luas di samping toleransi kerajaan agar permintaan rakyat untuk membangunkan perusahaan atau pertanian dengan dasar terbuka, maka ketika itu tidaklah menjadi masalah dan ia terpakai dengan hadith yang telah dinyatakan di atas.
Dalam isu ini, saya berpandangan perlulah memohon kebenaran dari badan atau agensi yang telah ditetapkan oleh kerajaan. Keduanya, elakkan daripada membina bangunan kekal dan juga pertanian dengan tanaman yang bersifat mengambil masa lama seperti pokok kelapa, pokok mempelam. Sebaliknya, jika seperti sawi, lada, kobis, terung, petola dan lain-lain lagi yang bersifat masa yang pendek, maka hukumya dibolehkan selepas diberi kebenaran.
Semoga penerangan ringkas ini memberikan kita kefahaman berkenaan dengan berinteraksi terhadap tanah rizab kerajaan.
Bertarikh: 6 Mei 2023 bersamaan 17 Syawal 1444H


#1447: Menggantikan Puasa Orang Tua Yang Sakit

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, ayah mertua saya sakit selama beberapa hari sewaktu di bulan Ramadhan yang lepas. Beliau sakit cuma tidak pasti boleh berpuasa ganti atau tidak. Ini kerana sudah terlalu tua dan uzur sedikit. Apakah perlu bayar fidyah dan ganti puasa atau anak-anak gantikan puasa untuk si ayah? Terima kasih ustaz. Semoga dirahmati Allah SWT selalu.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
 فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ
Maksudnya:  “
Maka sesiapa di antara kamu yang sakit, atau dalam musafir, (bolehlah ia berbuka), kemudian wajiblah ia berpuasa sebanyak (hari yang dibuka) itu pada hari-hari yang lain;
(Surah al-Baqarah: 184)
Firman Allah SWT:
وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ
Maksudnya: “
Dan wajib atas orang-orang yang tidak terdaya berpuasa (kerana tua dan sebagainya) membayar fidyah iaitu memberi makan orang miskin.”
(Surah al-Baqarah: 184)
Berdasarkan keterangan di atas, jika sekiranya si ayah mertua masih hidup, maka hendaklah difidyahkan. Iaitu secupak bagi setiap hari yang ditinggalkan, dan tidak perlu qadha’ kerana uzur serta terlalu tua, yang tidak mungkin dan mampu untuk berpuasa. Jika sekiranya sudah mati, maka berhak kepada wali atau kaum kerabat untuk berpuasa ganti baki hari yang ditinggalkan pada bulan Ramadhan. Hal in berdasarkan nas hadis:
مَنْ مَاتَ وَعَلَيْهِ صِيَامٌ صَامَ عَنْهُ وَلِيُّهُ
Maksudnya: “
Barangsiapa meninggal dunia dan ke atasnya ada puasa (yang tertunggak), maka walinya berpuasa bagi pihaknya.”
Riwayat al-Bukhari (1952)
Perkataan wali di sini ditafsirkan oleh ulama fiqh adalah
aqriba’
 atau kaum keluarga dan sanak saudara. Inilah pendapat yang
mukhtar
dan terpilih dalam mazhab Syafi’i mengikut Imam al-Nawawi walaupun yang masyhur dengan dibayar fidyah.
Semoga Allah terima ibadat puasa kita yang melayakkan kita menjadi golongan bertaqwa. Amin.
Bertarikh: 6 Mei 2023 bersamaan 17 Syawal 1444H


#1448: Menggantikan Duit Anak yang Telah Diambil

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ketika baru berkahwin tak tahu hukum ambil duit anak (masa kecil ramai bagi duit, masa aqiqah, masa raya, dsb). Bila anak dah besar baru tau hukum ambil duit tu tak boleh untuk belanja keperluan anak tu. Jadi, memang betul saya kena ganti semua duit tu? Jika tak ingat jumlahnya boleh ke sekadar membuat anggaran? Terima kasih
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara asasnya, seorang bapa atau ibu berhak menggunakan duit anaknya untuk tujuan yang penting jika amat memerlukannya dan ia dikira sebagai hutang. Kupasan hujahnya kami telah nyatakan dalam menjawab persoalan yang hampir sama pada siri yang
lepas
.
Secara asasnya, hutang tersebut wajib dibayar semula menurut 3 mazhab kecuali mazhab Hanbali.
“Jika seorang ayah berhutang dengan anaknya, maka anak berhak untuk menuntut htang tersebut menurut selain mazhab Imam Hanbali, sebab hutang ayah tersebut merupakan sebuah tanggungan yang tetap. Boleh untuk menuntut hutang tersebut, sebagaimana hutang-hutang yang lain. Sedangkan menurut mazhab Hanbali, hutang pada orang tua tidak boleh untuk dituntut.
(
Lihat
al-Mausu’ah al-Fiqhiyyah al-Kuwaitiyyah, 5/86
)
Pun begitu, ada sedikit perbezaan antara natijah keberhutangan orang biasa dan ibu bapa. Dalam perbahasan fiqh, hukuman bagi hutang yang tidak boleh dibayar adalah pemenjaraan (
al-habs
). Berkaitan konteks sekarang, boleh juga dimasukkan pendakwaan di mahkamah, atau sitaan barang milik penghutang. Adapun bagi ibu bapa, syariat tidak membenarkan anak menghukum kedua-dua ibu bapanya. (Lihat
Nihayah al-Muhtaj, 4/333
).
Sebaiknya didahulukan semangat kekeluargaan dan kasih sayang dalam hal ini. Bapa atau ibu yang berhutang wajar berusaha untuk menggantikan duit yang dipinjam sekiranya berkemampuan. Seorang anak yang prihatin dengan ibu bapanya pula sudah tentu menyedari pengorbanan mereka membesarkannya jauh lebih berharga daripada apa-apa yang dimilikinya.
Semoga Allah jadikan anak-anak kita sebagai penyejuk mata hati kita. Lazimilah doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 6 Mei 2023 bersamaan 17 Syawal 1444H


#1449: Maksud (المحرم لعارض) dan (المكروه لعارض)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, apakah maksud (المحرم لعارض) dengan (المكروه لعارض) yang terdapat dalam Hasyiah al Baijuri ala Ibnu Qasim ?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, kami katakan bahawa:
(المحرم لعارض) memberi maksud berlaku pengharaman kerana sebab yang mendatang. Syeikh Abd al-Wahhab Khalaf antara lain berkata: Pembahagian muharram terbahagi kepada dua, salah satunya
muharram li ghairih
atau yang lainnya juga dikenali sebagai
al-’aridh
(العارض), iaitu apa-apa yang disyariatkan pada asalnya wajib atau sunat atau harus, tetapi apabila disertakan dengannya oleh apa-apa yang mendatang, maka jadilah dia haram. Contohnya solat (adalah wajib). Akan tetapi dilakukan di tanah yang dirampas, maka hukumnya haram. Begitu juga, jual beli yang terdapat penipuan, bukanlah haram atas perbuatan tersebut (seperti solat atau jual beli), akan tetapi perkara yang luar, yang mempunyai perbuatan tidak memberi mudarat dan kerosakan padanya, akan tetapi berlaku hal yang lain yang akhirnya disertai dengan perkara yang boleh membawa kepada mafsadah dan mudarat dalam hal ini seperti tanah yang dirampas untuk solat atau penipuan dalam penjualan dan pembelian. (Lihat
Ilmu Usul al-Fiqh,

hlm. 104)
(المكروه لعارض) memberi maksud berlaku hukum makruh kerana sebab mendatang. Al-Allamah al-Anbabi berkata dalam taqrir Bajuri al-Sanusiyyah, yang zahir bahawa dikehendaki dengan
makruh li ‘aridh
 di mana makruhnya terdapat
‘illah
yang berpusing atau beredar atau bersamanya, sama ada, ada atau tiada.
Al-Syarwani berkata: Contohnya adalah seperti makan bawang. (Lihat
Hasyiyah al-Syarwani,
 1/14) Hukum asalnya adalah harus. Tetapi kerana ingin sembahyang berjemaah, maka hukumnya makruh. Dalam sebuah hadith yang diriwayatkan daripada Jabir bin Abdillah R.A, Nabi SAW bersabda:
مَنْ أَكَلَ ثُومًا أَوْ بَصَلًا ، فَلْيَعْتَزِلْنَا ، أَوْ قَالَ : فَلْيَعْتَزِلْ مَسْجِدَنَا ، وَلْيَقْعُدْ فِي بَيْتِهِ
Maksudnya:
“Barangsiapa yang makan bawang putih atau merah (yang tidak dimasak dan kuat baunya) maka jauhilah kami – atau disebut: Jauhilah masjid-masjid kami dan duduklah di rumahnya sahaja.”
Riwayat al-Bukhari (808) dan Muslim (564)
Semoga kefahaman seperti ini dapat kita kembangkan lagi dengan merujuk para ulama terutamanya ulama
usul
berkenaan dengan istilah-istilah dan kami telah kemukakan buku khas bertajuk

Istilah Fiqh Empat Mazhab
.
Bertarikh: 6 Mei 2023 bersamaan 17 Syawal 1444H


#145 Warisi Harta Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum. Saya merupakan muallaf dan ibu bapa saya meninggal dunia dalam keadaan bukan Islam dan meninggalkan harta warisan. Adakah saya boleh menerima harta warisan ini, ataupun saya tidak boleh mengambilnya? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Harta warisan ataupun peninggalan ialah semua yang ditinggalkan oleh si mati selepas kematiannya sama ada dalam bentuk harta alih seperti emas, perak, duit, perabot, saham dan sebagainya, atau dalam bentuk harta tidak alih seperti tanah, rumah dan sebagainya. Kesemua ini termasuklah dalam takrifan harta peninggalan. Maka, apabila meninggalnya seseorang dan meninggalkan sekian-sekian harta seperti di atas, maka hendaklah ia dibahagikan kepada para warisnya yang berhak.
[1]
Firman Allah SWT:
لِلرِّجَالِ نَصِيبٌ مِمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ نَصِيبًا مَفْرُوضًا
Maksudnya:

Orang-orang lelaki ada bahagian pusaka dari peninggalan ibu bapa dan kerabat, dan orang-orang perempuan pula ada bahagian pusaka dari peninggalan ibu bapa dan kerabat, sama ada sedikit atau banyak dari harta yang ditinggalkan itu; iaitu bahagian yang telah diwajibkan (dan ditentukan oleh Allah).
[2]
Daripada Abdullah bin Abbas R.Anhuma, bahawa Rasulullah SAW bersabda:
أَلْحِقُوا الفَرَائِضَ بِأَهْلِهَا، فَمَا بَقِيَ فَهُوَ لِأَوْلَى رَجُلٍ ذَكَرٍ
Maksudnya:

“Bahagikanlah harta perwarisan kepada yang berhak dalam kalangan ahli waris. Sekiranya ada yang berbaki maka yang lelaki dalam kalangan kamulah yang lebih berhak.”
[3]
Berdasarkan ayat al-Quran dan juga hadith Nabi Muhammad S.A.W di atas menunjukkan pensyariatan perwarisan harta peninggalan kepada para waris yang berhak. Imam al-Qurtubi di dalam tafsirnya mengatakan bahawa ayat ini juga menjadi dalil kepada pembahagian harta peninggalan seseorang mengikut faraid.
[4]
Dalam mazhab al-Syafie, perwarisan harta daripada orang bukan Islam kepada waris yang Islam adalah tidak dibenarkan. Daripada Usamah bin Zaid R.Anhuma bahawa Nabi SAW pernah bersabda:
لاَ يَرِثُ المُسْلِمُ الكَافِرَ وَلاَ الكَافِرُ المُسْلِمَ
Maksudnya:

Tidak mewarisi seorang Muslim daripada seorang kafir dan tidak mewarisi seorang kafir daripada seorang Muslim.
[5]
Kata Imam Ibn Abd al-Barr: Telah thabit daripada Nabi SAW yang menyebut “
Tidak mewarisi seorang Muslim daripada seorang kafir
” yang diriwayatkan oleh ulama’ hadith yang thiqah. Sesiapa yang menyelisihi hadith ini akan berhujah dengannya kerana kesemua para sahabat, tabi’in, para fuqaha’ seperti Malik, al-Laith, al-Thauri, al-Auza’ie, Abu Hanifah, Al-Syafi’ie, dan kesemua ahli hadith yang menyebut feqah hadith menyatakan bahawa seseorang muslim tidak mewarisi orang kafir sebagaimana orang kafir tidak mewarisi orang islam sebagaimana yang disebutkan dalam hadith.
[6]
Namun sekiranya harta yang ditinggalkan oleh warisnya yang kafir itu merupakan hadiah ataupun hibah sebagaimana yang diwasiatkan, maka diboleh menerimanya dan memanfaatkan untuk kegunaannya seumur hidup.
Berdasarkan persoalan di atas,
seseorang muslim tidak boleh mewarisi harta peninggalan warisnya yang bukan Islam berdasarkan arahan daripada Nabi SAW. Namun, Kami cenderung kepada pendapat bahawa jika harta tersebut dihadiahkan sebagai pemberian (atau wasiat) maka dibenarkan mengambil harta pusaka tersebut.
Kami syorkan supaya berbincang dengan keluarga berkenaan harta ibu dan bapa yang meninggal dunia ini. Hubungan kekeluargaan mesti dipelihara dan merupakan sejuzuk daripada dakwah yang baik bagi memperkenalkan Islam.
Semoga Allah memberikan kefahaman kepada kita dalam memahami Islam. Amin.
Wallahua`lam.
Bertarikh 2 Disember 2021 M bersamaan 27 Rabiul Akhir 1443 H

[1]
 Lihat
al-Fiqh al-Manhaji,
 5/71
[2]
 Surah al-Nisa’: 7
[3]
 Riwayat al-Bukhari (6732), Muslim (1615)
[4]
 Lihat
Tafsir al-Qurtubi,
5/47
[5]
 Riwayat al-Bukhari (6764) dan Muslim (1614)
[6]
 Lihat
al-Tamhid
, 9/164


#1450: Solat Sunat Pada Hari Jumaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, Rasullullah SAW ada menganjurkan solat sunat 4 rakaat sebelum dan selepas Zuhur untuk mengelakkan api neraka. Bagaimana pula pada hari Jumaat?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, saya kemukakan terlebih dahulu sebuah hadith Nabi SAW, daripada Ummu Habibah R.Anha, beliau berkata: Aku mendengar Nabi SAW bersabda:
مَنْ صَلَّى أَرْبَعَ رَكَعَاتٍ قَبْلَ الظُّهْرِ وَأَرْبَعاً بَعْدَهَا حَرَّمَهُ اللهُ عَلَى النَّارِ
Maksudnya:
“Sesiapa mendirikan solat empat rakaat sebelum solat Zohor dan empat rakaat sesudahnya, Allah memeliharanya daripada api neraka.”
Riwayat Abu Dawud (1269), al-Tirmizi (427), al-Nasa’i (1816), Ibn Majah (1160), Ibn Khuzaimah (1190) dan Imam Ahmad (27403). Al-Tirmizi dan Ibn Hibban menilai hadith ini sebagai sahih. Manakala al-Albani dalam kitab
Sahih Ibn Khuzaimah
 (1190) menilai sanad hadith ini sebagai dhaif
Berdasarkan dalam kitab

Ensiklopedia Solat-Solat Sunat
, kami telah terangkan dengan panjang lebar.
Solat Sunat Sebelum dan Selepas Jumaat
Solat Jumaat

sama seperti solat Zuhur. Ini kerana solat Jumaat menggantikan solat Zuhur. Justeru, sunat bersolat empat rakaat iaitu dua rakaat muakkad dan dua rakaat lagi tidak muakkad sebelum solat Jumaat. Begitu juga solat sunat yang dilakukan selepas solat fardhu Jumaat. Hal ini berdasarkan hadith, antaranya:
Fadhilat Solat Sunat Jumaat
Di sana terdapat hadith yang menceritakan berkenaan kelebihan solat sunat jumaat. Namun, hadith tersebut terdapat perselisihan padanya. Daripada Wathilah bin al-Asqa’ berkata: Beliau bertanya Rasulullah SAW:
مَا بَالُ يَوْمِ الْجُمُعَةِ يُؤَذَّنُ فِيهَا بِالصَّلَاةِ فِي نِصْفِ النَّهَارِ وَقَدْ نَهَيْتَ عَنْ سَائِرِ الْأَيَّامِ؟، فَقَالَ: إِنَّ اللهَ يُسَعِّرُ جَهَنَّمَ كُلَّ يَوْمٍ فِي نِصْفِ النَّهَارِ، وَيُخْبِثُهَا فِي يَوْمِ الْجُمُعَةِ
Maksudnya: “
Apakah keistimewaan hari Jumaat sehingga diizinkan padanya dengan bersolat pada tengah hari padahal kamu menegah pada hari-hari lain? Nabi SAW bersabda: ‘Sesungguhnya Allah
SWT
 menyalakan neraka Jahannam setiap hari ketika tengah hari dan dipadamkannya pada hari Jumaat.’”
Riwayat al-Tabarani dalam
al-Mu’jam al-Kabir
(144). Ibn al-Mulaqqin menyatakan pada sanadnya terdapat Bisyr bin Aun. Beliau kemudiannya menukilkan kalam Ibn Hibban di dalam
al-Badr al-Munir
 (3/270) bahawa hadith ini diriwayatkan daripada Bikar bin Tamim, daripada Makhul, daripada Wathilah yang didapati daripada mereka nuskhah yang terdapat 100 hadith palsu, dan tidak boleh berhujah dengannya dalam setiap keadaan.
Daripada hadith ini jelas menunjukkan kemuliaan hari jumaat di mana penyalaan api neraka dipadamkan pada hari jumaat. Antara keistimewaan hari jumaat digantikan solat Zuhur dengan solat jumaat bagi yang memenuhi syarat-syaratnya.
Hari Jumaat mempunyai banyak kelebihan seperti kata al-Suyuti, al-Ghazali dan lain-lain dalam kitab masing-masing.
Bilangan Rakaat Solat Sunat Jumaat
Pertama: Empat rakaat selepasnya.
Daripada Abu Hurairah R.A katanya, Rasulullah SAW bersabda:
إِذا صَلَّى أَحَدُكُمُ الْجُمُعَةَ فَلْيُصَلِّ بَعْدَهَا أَرْبَعًا
Maksudnya:
“Apabila seseorang daripada kamu bersolat Jumaat maka hendaklah dia bersolat empat rakaat selepasnya.”
Riwayat Muslim (881), al-Tirmizi (5530) dan al-Nasaie (501) dan Ibn Majah (1132)
 Kedua: Empat rakaat sebelum dan selepas jumaat.
Daripada Abdullah Ibn Mas`ud:
كَانَ يُصَلِّي قَبْلَ الجُمُعَةِ أَرْبَعًا، وَبَعْدَهَا أَرْبَعًا
Maksudnya: “
Dia bersolat empat rakaat sebelum solat fardu Jumaat dan empat rakaat selepasnya.”
Riwayat al-Tirmizi (523) dan al-Tabarani dalam
al-Mu’jam

al-Ausat
 (3959)
Isunya di sini adakah  perkara ibadat secara
tawaquf
atau mungkin boleh diqiyaskan sebagaimana sebuah kaedah yang masyhur:
الْبَدَلُ يَأْخُذُ حُكْمَ الْمُبْدَلِ مِنْهُ
Maksudnya:
“Badal mengambil hukum yang diganti daripadanya.”
Kami berpendapat, boleh seseorang itu solat empat rakaat sebelum Jumaat dan empat rakaat selepas Jumaat kerana solat Jumaat adalah ganti kepada solat Zuhur. Ia bertepatan dengan kaedah yang kami nyatakan di atas. Oleh kerana telah thabit dalam nas, maka tidak timbul lagi hukum
badal
yang mengambil tempat
mubdal.

Walaupun begitu, kami tetap menghormati pandangan yang menyatakan tidak perlu solat 4 rakaat sebelum dan selepasnya. Ini adalah mazhab selain daripada mazhab Syafi’i.
Sesungguhnya, ibadah dan ketaatan kepada Allah SWT amat luas dan kita cuba buat yang terbaik agar kita sentiasa diredhai Allah SWT.
Bertarikh: 6 Mei 2023 bersamaan 17 Syawal 1444H


#1451: Ibadah Qurban atas Nama Suami

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, adakah benar, jika suami melakukan ibadah qurban atas namanya sahaja, maka isteri dan anak-anak juga mendapat pahala atas ibadah tersebut? Dengan kata lain, isteri juga telah mendapat pahala qurban juga?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Ibadah qurban adalah satu ibadah yang amat dituntut dalam Islam. Firman Allah SWT:
فَصَلِّ لِرَبِّكَ وَٱنْحَرْ
Maksudnya: “
Oleh itu, kerjakanlah sembahyang kerana Tuhanmu semata-mata, dan sembelihlah qurban (sebagai bersyukur).”
(Surah al-Kautsar: 2)
Dalam hadis yang diriwayatkan oleh Ummul Mu’minin A’isyah R.Anha, bahawa Nabi SAW bersabda:
مَا عَمِلَ آدَمِيٌّ مِنْ عَمَلٍ يَوْمَ النَّحْرِ أَحَبَّ إِلَى اللَّهِ مِنْ إِهْرَاقِ الدَّمِ، إِنَّهُ لَيَأْتِي يَوْمَ القِيَامَةِ بِقُرُونِهَا وَأَشْعَارِهَا وَأَظْلَافِهَا، وَأَنَّ الدَّمَ لَيَقَعُ مِنَ اللَّهِ بِمَكَانٍ قَبْلَ أَنْ يَقَعَ مِنَ الأَرْضِ، فَطِيبُوا بِهَا نَفْسًا
Maksudnya:
“Tidak ada amalan yang dilakukan oleh anak adam pada hari al-Nahr (Raya Aidiladha) yang lebih dicintai oleh Allah selain daripada menumpahkan darah (binatang qurban). Sesungguhnya ia akan datang pada hari Kiamat dengan tanduknya, bulunya dan kukunya dan sesungguhnya darah tersebut akan sampai kepada redha Allah SWT sebelum ia jatuh ke bumi. Maka, bersihkanlah jiwa kamu (dengan berqurban).”
Riwayat al-Tirmizi (1493)
Al-Mubarakfuri berkata: Hadis ini menunjukkan ibadah yang paling afdhal untuk dilaksanakan pada hari raya aidiladha adalah dengan menumpahkan darah qurban. Ini kerana, ia akan datang pada hari akhirat sepertimana ia di dunia tanpa terdapat kekurangan padanya agar setiap daripada anggota itu terdapat padanya ganjaran (pahala) dan ia juga akan menjadi tunggangan orang yang berqurban itu ketika melintasi titian sirat. (Lihat
 Tuhfah al-Ahwazi
, 5/61)
Menjawab persoalan di atas, jika suami melaksanakan qurban atas namanya sahaja maka ia telah gugur tentang sunat qurban bagi keluarga tersebut, kerana hukumnya termasuk dalam sunat kifayah bagi sebuah rumah.
Justeru, para ulama berpendapat bahawa pahala juga akan terdapat pada anak isteri jika diniatkan oleh suami tersebut. Imam Khatib al-Syarbini berkata, “Hukumnya ialah sunat kifayah jika berbilang ahlul bait (isi rumah). Sekiranya telah dilaksanakan oleh seorang daripada mereka (isi rumah) sudah memadai untuk kesemua mereka. Adapun jika (isi rumah) tidak berbilang (seorang sahaja), maka hukumnya ialah sunat ‘ain (sunat ke atas individu tersebut).” (Lihat
Mughni al-Muhtaj
, 6/123)
Siapakah Yang Dimaksudkan Isi Rumah?
Para ulama’ berbeza pandangan mengenai apakah yang dimaksudkan isi rumah berdasarkan hadis baginda Nabi SAW:
بِاسْمِ اللَّهِ اللَّهُمَّ تَقَبَّلْ مِنْ مُحَمَّدٍ وَآلِ مُحَمَّدٍ وَمِنْ أُمَّةِ مُحَمَّدٍ
Maksudnya:
“Dengan Nama Allah, Ya Allah, terimalah (qurban ini) bagi pihak Muhammad dan ahli bait (keluarga) Muhammad dan Umat Muhammad.”
Riwayat Muslim (1967)
Menurut para ulama’ Syafi’iyyah, terdapat dua pandangan bagi menafsirkan maksud isi rumah:
Pandangan Pertama
: Isi rumah ialah mereka yang berada di bawah tanggungan wajib seseorang. Ini ialah pandangan Imam al-Ramli.
Disebut di dalam Hasyiyah al-Syubramalsi: Imam al-Ramli berkata: “Yang dimaksudkan dengan ahli bait ialah mereka yang diwajibkan nafkah ke atasnya. Dan diqiaskan dalam masalah ini bahawasanya syarat sahnya qurban itu ialah apabila orang yang melakukan qurban itu adalah mereka yang diwajibkan nafkah ke atasnya, hinggakan jika sebahagian ahli keluarga (yang selainnya) melakukan qurban, maka tidak gugur tuntutan ke atas ahli keluarga yang lain” (Lihat
Nihayah al-Muhtaj,
 8/131)
Sebagai contoh, seorang lelaki wajib menanggung nafkah beberapa individu di bawah tanggungannya seperti isteri, anak yang belum sampai had mampu berdikari dan bekerja sendiri, ibu atau bapa yang berada di bawah tanggungan nafkahnya. Maka, sekiranya lelaki tersebut melakukan qurban, gugur tuntutan sunat kifayah ke atas tanggungannya yang lain, iaitu tidak jatuh hukum makruh ke atas mereka.
Berdasarkan pandangan ini, sekiranya isteri atau anaknya yang melakukan qurban, tuntutan qurban masih kekal berada di atasnya (lelaki tersebut) kerana mereka bukanlah orang yang diwajibkan ke atasnya nafkah.
Begitu juga jika seorang bapa melakukan qurban, tuntutan melakukan qurban masih kekal ke atas anaknya yang telah bekerja, serta mempunyai tanggungan sendiri sekalipun anaknya itu menetap sebumbung dengannya kerana anak tersebut bukan lagi di bawah tanggungjawab wajib bapanya.
Pandangan kedua
: Isi rumah ialah mereka yang tinggal sebumbung, hidup sekali dan mempunyai hubungan persaudaraan. Ini ialah pandangan Imam Ibnu Hajar al-Haitami.
Disebut dalam Hasyiyah al-Syubramalsi sebagai sambungan kepada pandangan pertama: “Imam Ibnu Hajar bertentangan pandangannya dengan (Imam al-Ramli), dan pandangan ini lebih hampir kerana ia bersesuaian dengan maksud sunat kifayah iaitu gugurnya tuntutan (qurban) dengan perbuatan orang lain secara zahirnya sekalipun (ahli bait itu) tidak diwajibkan nafkah ke atasnya (pelaku qurban)” (Lihat
Nihayah al-Muhtaj
, 8/131)
Syeikh Sulaiman al-Jamal berkata: “Sekiranya berbilang isi rumah iaitu mereka yang nafkahnya diwajibkan ke atas seorang individu, sekalipun berbilang rumah (tinggal di rumah yang berlainan). Sekiranya telah dilakukan (qurban) oleh seorang daripada mereka walaupun bukan daripada kalangan yang diwajibkan nafkah keatasnya, gugur tuntutan (sunat kifayah) bagi isi rumah yang lain. Walau bagaimanapun pahala qurban itu hanya diperoleh oleh pelaku qurban sahaja……Dan yang dimaksudkan dengan sunat kifayah ialah ianya tetap disunatkan ke atas setiap individu (yang berkemampuan), tetapi tuntutan melakukan qurban gugur dengan perbuatan sebahagian yang lain. Namun pahala hanya diperoleh oleh pelaku qurban sahaja” (Lihat
Hasyiyah al-Jamal
, 5/251)
Berdasarkan pandangan kedua ini, sekiranya seseorang dari kaum kerabatnya yang tinggal serumah melakukan qurban (sama ada isteri atau anaknya) maka gugur tuntutan qurban bagi ahli keluarganya yang lain (termasuk suami/ayahnya).
Walaupun begitu, jika seluruh isi rumah berkemampuan untuk melaksanakan ibadah qurban, maka alangkah baiknya semua berqurban dengan tujuan mendekatkan diri kepada Allah SWT dan juga menzahirkan rasa syukur di samping dapat memberi bantuan kepada golongan miskin untuk mengecapi daging qurban.
Sesungguhnya, qurban mempunyai faedah yang banyak dan besar ganjarannya sebagai mana seperti yang kami sebutkan hadith di atas. Semoga Allah SWT memberi kefahaman yang baik kepada kita semua untuk melaksanakan ibadat kepada-Nya.
Bertarikh: 6 Mei 2023 bersamaan 17 Syawal 1444H


#1452: Menggembirakan Hati Muslim

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato’ Seri, bagaimana amalan yang dianggap paling baik di sisi Allah SWT, ketika mana kita berinteraksi dengan orang ramai atau masyarakat?
Jawapan
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam kehidupan ini, selain daripada melaksanakan kefardhuan Islam seperti solat, puasa Ramadhan, zakat dan menunaikan ibadah haji, terdapat juga amalan-amalan yang lain yang digalakkan. Antaranya, banyakkan zikrullah, menghadiri majlis ilmu, bersedekah, infak, membaca al-Quran, selawat atas Nabi SAW, dan lain-lain lagi.
Tetapi, tidak kurang pentingnya terdapat beberapa amalan-amalan yang mulia sebagai mana Rasulullah SAW menyeru dalam hadith-hadithnya yang mulia untuk memperbanyakkan perbuatan yang baik, antaranya termasuklah memberikan senyuman dan menggembirakan hati seorang Muslim yang lain.
Walaupun perkara ini dipandang enteng, tetapi fadhilatnya cukup besar, manfaatnya cukup banyak dan kesannya amat baik kepada ummah dan masyarakat. Daripada Ibn ‘Umar R.Anhuma, bahawa ada seorang lelaki yang datang bertemu Rasulullah SAW. Dia berkata:
“Wahai Rasulullah, manusia apa yang paling dicintai oleh Allah? Dan amalan apa yang paling dicintai oleh Allah ‘azza wa jalla?”
 Rasulullah SAW menjawab:
أَحَبُّ النَّاسِ إِلَى اللَّهِ أَنْفَعُهُمْ لِلنَّاسِ، وَأَحَبُّ الأَعْمَالِ إِلَى اللَّهِ سُرُورٌ تُدْخِلُهُ عَلَى مُسْلِمٍ، أَوْ تَكْشِفُ عَنْهُ كُرْبَةً، أَوْ تَقْضِي عَنْهُ دِينًا، أَوْ تَطْرُدُ عَنْهُ جُوعًا، وَلَأَنْ أَمْشِيَ مَعَ أَخٍ لِي فِي حَاجَةٍ أَحَبُّ إِلَيَّ مِنْ أَنْ أَعْتَكِفَ فِي هَذَا الْمَسْجِدِ، يَعْنِي مَسْجِدَ الْمَدِينَةِ، شَهْرًا، وَمَنْ كَفَّ غَضَبَهُ سَتَرَ اللَّهُ عَوْرَتَهُ، وَمَنْ كَظَمَ غَيْظَهُ، وَلَوْ شَاءَ أَنْ يُمْضِيَهُ أَمْضَاهُ، مَلأَ اللَّهُ عَزَّ وَجَلَّ قَلْبَهُ أَمْنًا يَوْمَ الْقِيَامَةِ، وَمَنْ مَشَى مَعَ أَخِيهِ فِي حَاجَةٍ حَتَّى أَثْبَتَهَا لَهُ، أَثْبَتَ اللَّهُ عَزَّ وَجَلَّ قَدَمَهُ عَلَى الصِّرَاطِ يَوْمَ تَزِلُّ فِيهِ الأَقْدَامُ.
Maksudnya:
“Manusia yang paling dicintai oleh Allah adalah yang paling bermanfaat bagi manusia yang lain, manakala amalan yang paling dicintai oleh Allah adalah kebahagiaan yang engkau berikan kepada diri seorang Muslim atau engkau menghilangkan kesulitannya atau engkau melunaskan hutangnya atau membebaskannya dari kelaparan. Dan sesungguhnya (jika) aku berjalan bersama saudaraku untuk menunaikan suatu hajat/keperluan lebih aku sukai daripada aku beri’tikaf di masjid ini, iaitu masjid Madinah selama sebulan. Dan sesiapa yang meninggalkan sikap marahnya, nescaya Allah akan tutup aurat (kesalahan)-nya. Sesiapa yang menahan marahnya sedangkan dia mampu melakukannya, nescaya Allah ‘azza wa jalla akan memenuhi hatinya dengan rasa aman pada hari kiamat. Sesiapa yang berjalan bersama saudaranya untuk menunaikan satu keperluan hingga keperluan itu dapat ditunaikan baginya, nescaya Allah ‘azza wa jalla akan mengukuhkan kakinya di atas sirat pada hari di mana banyak kaki yang tergelincir padanya.”
Riwayat al-Tabarani dalam al-Mu’jam al-Kabir (13646), al-Mu’jam al-Ausat (6026) dan al-Mu’jam al-Saghir (861). Diriwayatkan juga oleh Abu al-Syaikh dalam al-Taubikh (94); al-Syajri dalam al-Amali (2298); Ibn ‘Asakir dalam al-Tarikh (64/17).
Hal ini juga bertepatan dengan beberapa hadis lain, yang menyebut bahawa antara perbuatan dan adab di mana ia adalah amalan yang mudah, yang tidak merugikan seseorang sedikit pun adalah senyuman yang dilontarkan kepada Muslim, dan bertemu dengannya dengan wajah yang ceria dan gembira, sepertimana hadith Rasulullah SAW, daripada Abu Zar RA, sabda Baginda SAW:
لاَ تَحْقِرَنَّ مِنَ الْمَعْرُوْفِ شَيْئاً، وَلَوْ أَنْ تَلْقَى أَخَاكَ بِوَجْهٍ طَلْقٍ
Maksudnya: “
Janganlah kamu memandang rendah sedikit pun suatu kebajikan, walaupun sekadar kamu bertemu saudaramu dengan wajah berseri-seri.”
Riwayat Muslim (2626)
Daripada Abu Zar RA, bahawa Rasulullah SAW turut bersabda:
تَبَسُّمُكَ فِى وَجْهِ أَخِيكَ لَكَ صَدَقَةٌ
Maksudnya: “
Senyumanmu di hadapan saudaramu (sesama muslim) adalah (bernilai) sedekah bagimu.”
Riwayat al-Tirmizi (1956) dan Ibn Hibban (474).
Al-Mubarakfuri berkata: Memperlihatkan wajah ceria dan berseri-seri ketika bertemu dengan seorang Muslim lain akan memperoleh ganjaran pahala seperti pahala bersedekah. Memperlihatkan wajah yang manis di hadapan seorang Muslim akan menyebabkan hatinya merasa senang dan bahagia, dan melakukan perbuatan yang menyebabkan bahagianya hati seorang Muslim adalah suatu kebaikan dan keutamaan. (Lihat
Tuhfah al-Ahwazi,

6/76)
Daripada Jabir bin Abdillah dan Huzaifah bin al-Yaman R.Anhuma, bahawa Rasulullah SAW turut bersabda:
كُلُّ مَعْرُوفٍ صَدَقَةٌ، وَإِنَّ مِنْ الْمَعْرُوفِ أَنْ تَلْقَى أَخَاكَ بِوَجْهٍ طَلْقٍ، وَأَنْ تُفْرِغَ مِنْ دَلْوِكَ فِي إِنَاءِ أَخِيكَ
Maksudnya:
“Setiap kebaikan adalah sedekah. Dan termasuk kebaikan adalah engkau bertemu dengan saudaramu dengan wajah yang berseri-seri; dan engkau menuangkan air dari baldimu ke dalam bejana milik saudaramu.”
Riwayat al-Bukhari (6021), Muslim (1005) dan Abu Daud (4947)
Daripada Abu Hurairah R.A, bahawa Nabi SAW yang bersabda:
مَن نَفَّسَ عَنْ مُؤْمِنٍ كُرْبَةً مِن كُرَبِ الدُّنْيَا، نَفَّسَ اللَّهُ عنْه كُرْبَةً مِن كُرَبِ يَومِ القِيَامَةِ، وَمَن يَسَّرَ علَى مُعْسِرٍ، يَسَّرَ اللَّهُ عليه في الدُّنْيَا وَالآخِرَةِ، وَمَن سَتَرَ مُسْلِمًا، سَتَرَهُ اللَّهُ في الدُّنْيَا وَالآخِرَةِ، وَاللَّهُ في عَوْنِ العَبْدِ ما كانَ العَبْدُ في عَوْنِ أَخِيهِ
Maksudnya:
“Siapa yang melepaskan seseorang dari kesusahan dunia maka Allah akan melepaskannya dari kesusahan hari kiamat. Siapa yang memudahkan orang yang dalam kesusahan maka Allah akan memudahkannya di dunia dan akhirat. Siapa yang menutup aib saudaranya yang Islam maka Allah akan menutup aibnya di dunia dan akhirat. Allah akan membantu hamba selagimana hamba membantu saudaranya.”
Riwayat Muslim (2699), Abu Daud (1455), al-Tirmizi (2945), Ibn Majah (225) dan Ahmad (7427)
Semoga kita mampu melaksanakan amalan-amalan yang baik, mulia dan terpuji ini. Dan kita termasuk di kalangan hadith yang disebutkan di atas. Amin.
Bertarikh: 6 Mei 2023 bersamaan 17 Syawal 1444H


#1453: Suami Larang Ziarah Keluarga

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Suami tidak mengizinkan saya beraya di rumah kakak dan abang saya atas sebab-sebab tertentu. Apakah hukumnya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَاتَّقُوا اللَّـهَ الَّذِي تَسَاءَلُونَ بِهِ وَالْأَرْحَامَ ۚ إِنَّ اللَّـهَ كَانَ عَلَيْكُمْ رَقِيبًا
Maksudnya: “
Dan bertaqwalah kepada Allah yang kamu selalu meminta dengan menyebut-yebut namaNya, serta peliharalah hubungan (silaturrahim) kaum kerabat; kerana sesungguhnya Allah sentiasa memerhati (mengawas) kamu.”
Surah al-Nisa’ (1)
Dalam isu yang dikemukakan oleh saudari, saya katakan amat perlu difahami kenapa suami bersikap demikian. Jika mempunyai asas yang kukuh disebabkan kedatangan atau kunjungan boleh memudaratkan seperti terlalu banyaknya mengumpat dan memisahkan hubungan kekeluargaan, maka alangkah baiknya perkara tersebut dielakkan.
Sebaliknya, jika sekiranya ia tidak mempunyai sebarang justifikasi dan tujuan yang baik. Ia semata-mata kerana ingin memutuskan hubungan silaturrahim atau yang lain yang tidak baik, maka sewajarnyalah diberi nasihat yang baik kerana peri pentingnya menjaga hubungan silaturrahim.
Saya cadangkan agar setiap lawatan ke rumah adik-beradik, saudara-mara dan kaum keluarga terutamanya pada Hari Raya seperti ini, hendaklah dibuat seperti berikut:
Ziarah hendaklah pendek masanya dengan mengisi bersalam-salaman dan bermaaf-maafan serta menjamu selera.
Jangan ungkit kisah-kisah yang lama yang boleh mengeruhkan hubungan.
Jangan jadikan perhimpunan kekeluargaan sebagai tempat umpatan.
Elakkan daripada pakaian yang terdedah aurat.
Jaga tatasusila dan adab kerana ia melambangkan keperibadian seseorang.
Jangan bincangkan isu pemberian duit raya dan membandingkan antara satu keluarga dengan keluarga yang lain. Ini kerana, akan membawa perasaan yang tidak selesa.
Elakkan makan makanan yang tidak dihidangkan oleh tuan rumah walaupun dari kalangan kaum keluarga sendiri kerana sesetengah orang amat sensitif.
Jangan sekali-kali bincangkan isu politik jika banyak aliran dan fahaman wlaupun sesama keluarga kerana ia mencetuskan sikap tidak puas hati dan amarah.
Elakkan soalan-soalan yang panas yang boleh terasa hati terutamanya kepada orang muda seperti bila mahu kahwin, bila akan dapat anak, dan lain-lain lagi.
Kasihani dan hormatilah orang tua walaupun menghulurkan sedikit pemberian wang sebagai tanda ingatan yang tulus dari si anak mahu pun anak saudara.
Jika ada kemungkinan untuk diadakan tazkirah ringkas sekadar 5-10 minit sebagai peringatan kepada pengunjung dan ahli rumah ketika berhari raya, alangkah baiknya. Kerana in iakan saling memberi ingatan kepada satu sama lain, sebagaimana firman Allah SWT:
 وَتَوَاصَوْا بِالْحَقِّ وَتَوَاصَوْا بِالصَّبْرِ
Maksudnya: “
Dan mereka pula berpesan-pesan dengan kebenaran serta berpesan-pesan dengan sabar.
(Surah al-Asr: 3)
Itulah sebahagian daripada nasihat kami. Semoga hubungan puan dan suami serta kaum keluarga bertambah erat. Marilah sama-sama kita berdoa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 9 Mei 2022 bersamaan 20 Syawal 1444H


#1454: Melancong Dahulu di Jeddah sebelum Umrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya nak tanya tentang berniat ihram di miqat. Saya sekeluarga bercadang untuk bercuti di beberapa kawasan di Arab Saudi di samping menunaikan ibadah umrah. Perancangan perjalanan adalah seperti berikut. Bertolak dari Malaysia ke Kota Jeddah. Melancong selama 3 hari 2 malam di sekitar bandar Jeddah, kemudian diteruskan dengan menunaikan ibadat umrah (tinggal di kota mekah 5 hari 4 malam) dan diteruskan perjalanan ke kota madinah sebelum berangkat pulang ke Malaysia. Persoalan saya, pada waktu bilakah saya perlu berniat ihram? Dan di mana lokasi saya perlu berniat ihram? Adakah saya perlu patah balik semula dari Jeddah ke qarnul manazil untuk bermiqat? Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Berihram atau berniat memulakan ibadah haji atau umrah merupakan salah satu rukun daripada rukun-rukun haji dan umrah. (Lihat
al-Fiqh al-Syafi‘i al-Muyassar
, 1/378)
Manakala berniat ihram di miqat pula termasuk dalam perkara-perkara wajib haji dan umrah. Dalam erti kata lain, seseorang yang ingin mengerjakan ibadah haji atau umrah wajib berniat ihram di miqat atau sebelum melepasi sempadan miqat tersebut kerana ia merupakan tempat yang telah ditentukan untuk berihram — yakni berniat memulakan haji atau umrah. (Lihat
al-Taqrirat al-Sadidah
, hlm. 488)
Hal ini adalah berdasarkan kepada riwayat Abdullah bin Abbas R.Anhuma, beliau berkata:
وَقَّتَ رَسُولُ اللَّهِ صَلَّى اللهُ عَلَيْهِ وَسَلَّمَ لِأَهْلِ الـمَدِينَةِ ذَا الحُلَيْفَةِ، وَلِأَهْلِ الشَّأْمِ الجُحْفَةَ، وَلِأَهْلِ نَجْدٍ قَرْنَ الـمَنَازِلِ، وَلِأَهْلِ اليَمَنِ يَلَمْلَمَ، فَهُنَّ لَهُنَّ، وَلِمَنْ أَتَى عَلَيْهِنَّ مِنْ غَيْرِ أَهْلِهِنَّ لِمَنْ كَانَ يُرِيدُ الحَجَّ وَالعُمْرَةَ
Maksudnya:
“Rasulullah SAW menentukan miqat untuk penduduk Madinah ialah Zulhulaifah (atau dikenali juga sebagai Bir Ali), untuk penduduk Syam ialah Juhfah, untuk penduduk Najd ialah Qarn al-Manazil dan untuk penduduk Yaman ialah Yalamlam. Tempat-tempat ini merupakan miqat bagi penduduk negerinya dan orang-orang selain mereka yang berada di tempat itu, bagi sesiapa sahaja yang berniat melaksanakan haji dan umrah.”
Riwayat al-Bukhari (1526)
Sehubungan dengan itu, sekiranya seseorang itu melepasi sempadan miqat tanpa berniat ihram, sedangkan dia ingin mengerjakan haji atau umrah, maka dikenakan ke atasnya dam. Akan tetapi dam tersebut boleh tergugur dengan syarat dia kembali semula (dengan segera) ke miqat yang dilepasinya sebelum melakukan apa-apa perbuatan haji atau umrah seperti tawaf dan lain-lain. (Lihat
al-Taqrirat al-Sadidah
, hlm. 491)
Muhammad al-Zuhaili menjelaskan lagi bahawa seseorang yang pergi ke Mekah dan ingin mengerjakan umrah atau haji, sekiranya dia melepasi sempadan miqat tanpa berniat ihram (sebelum atau di miqat itu), maka dia dianggap telah melakukan dosa, tidak kira sama ada dia berasal dari tempat tersebut ataupun tidak. Kemudian, wajib ke atas dirinya untuk kembali semula ke mana-mana miqat untuk berniat ihram sekiranya waktu yang ada masih luas dan jalan untuk ke sana aman. Jika dia kembali semula ke miqat, maka dia tidak dikenakan dam. Namun, sekiranya terdapat keuzuran bagi dirinya untuk kembali ke miqat seperti waktu yang ada sempit atau jalan untuk ke sana tidak selamat atau kerana sakit yang menyusahkan atau takut terpisah dengan rombongan, maka tidak diwajibkan ke atasnya untuk kembali dan dia berniat ihram di mana tempatnya berada. Bagi situasi ini, dia dikenakan dam kerana telah meninggalkan perbuatan berihram dari miqat (yang merupakan salah satu daripada perkara-perkara wajib haji dan umrah). (Lihat
al-Mu‘tamad fi al-Fiqh al-Syafi‘i
, 2/313)
Pergi Ke Jeddah Untuk Melancong Kemudian Menunaikan Umrah dari Jeddah
Jika seseorang pergi ke Jeddah untuk bekerja, ziarah atau melancong dan melakukan umrah, maka ia bergantung kepada situasi berikut:
Situasi pertama
: Dia telah berniat untuk melakukan umrah sebelum dia sampai ke Jeddah, maka niatnya dalam perjalanan ke sana adalah untuk melakukan kerja dan untuk melakukan umrah, tanpa mengira mana yang akan dilakukan terlebih dahulu.
Dalam situasi pertama, dia mesti berihram dari miqaat, kemudian menyelesaikan tugasnya atau melancong dahulu di Jeddah dan kemudian melakukan umrah, tetapi adalah lebih baik dengan dia memulakan dengan Umrah terlebih dahulu.
Al-Lajnah al-Daimah telah mengeluarkan fatwa ketika ditanya berkenaan seseorang yang mempunyai niat melakukan umrah dan melalui miqat tanpa berihram dengan melakukan urusan lain terlebih dahulu, mereka menjawab: “Sesiapa yang berniat untuk melakukan umrah kemudian melalui miqat, hendaklah dia berihram dari situ, dan dia tidak boleh melaluinya tanpa berihram. Oleh kerana kamu tidak berihram dari miqat, maka hendaklah kamu menyembelih korban iaitu menyembelih seekor kambing yang memenuhi syarat udhiyah; hendaklah disembelih di Makkah al-Mukarramah dan dagingnya dibahagikan kepada fakir miskin di sana, dan kamu tidak boleh memakan sedikit pun daripadanya. (Lihat
 Fatawa al-Lajnah al-Da’imah
, 11/176-177).
Manakala pilihan kedua pula ialah jika dia tidak dapat memulakan umrah, dan sukar baginya untuk menghabiskan hari-hari di Jeddah dengan pakaian ihram, maka dia tidak perlu berihram dari miqat ketika dia pertama kali melaluinya, tetapi apabila dia ingin melakukan ihram untuk Umrah selepas selesai kerja atau urusan di Jeddah, dia mesti keluar ke mana-mana miqat yang ditetapkan oleh Rasulullah SAW dan masuk berihram dari sana. Jika dia tidak melakukan itu dan dia masuk juga berihram dari Jeddah, maka dia telah meninggalkan salah satu kewajipan ihram dan dia harus menyembelih seekor kambing di Makkah dan membahagikan dagingnya kepada fakir miskin di Haram.
Situasi kedua
: Dia berniat pergi ke Jeddah tanpa ada langsung niat untuk melakukan Umrah, lalu dia memutuskan untuk melakukan ‘umrah.
Dalam situasi kedua, dia tidak perlu berihram dari miqaat, kerana dia pada asalnya tidak berniat untuk melakukan umrah, dan jika dia memutuskan untuk melakukan umrah selepas selesai urusannya di Jeddah, dia boleh berihram dari tempatnya di Jeddah.
Syeikh Muhammad bin Soleh al-Uthaimin ketika ditanya: “Jika seseorang pergi dari negerinya ke Jeddah kemudian memutuskan untuk melakukan ‘umrah, bolehkah dia berihram dari Jeddah?”  Beliau menjawab: “Hal ini bergantung kepada dua hal:
Jika orang ini telah pergi ke Jeddah tanpa berniat untuk melakukan umrah, tetapi dia memutuskan untuk melakukan umrah semasa dia berada di Jeddah. Dalam hal itu dia boleh berihram dari Jeddah, dan tidak ada yang salah dengan itu, kerana hadith Ibn ‘Abbas R.Anhuma ketika beliau menyebut miqat:
فَمَنْ كَانَ دُونَ ذَلِكَ، فَمِنْ حَيْثُ أَنْشَأَ، حَتَّى أَهْلُ مَكَّةَ مِنْ مَكَّةَ
Maksudnya:
Sesiapa yang berada di antara Makkah dan Miqat, maka (miqatnya) dari tempat mereka masing-masing, penduduk Makkah (berihram) dari Makkah.”
Riwayat al-Bukhari (1845)
Dia bermusafir dari negerinya dengan niat yang kukuh untuk mengerjakan ‘umrah. Dalam hal ini dia harus berihram dari miqat yang dilaluinya, dan dia tidak boleh berihram dari Jeddah, kerana ia berada dalam batas miqaat, dan terbukti bahawa Nabi SAW mendefinisikan miqat: “Dan miqat ini adalah untuk orang-orang di tempat itu, dan selain mereka untuk mereka yang datang melalui tempat-tempat itu dengan niat untuk mengerjakan haji dan umrah.” Jika dia berihram dari Jeddah dan datang ke Makkah dalam hal ini, maka menurut para ulama dia wajib membayar dam dan fidyah, qurban untuk disembelih di Makkah, dan bersedekah kepada orang miskin, tetapi umrahnya sah. Jika dia tidak berihram dari Jeddah setelah sampai ke sana, dan dia berniat untuk mengerjakan umrah sebelum dia sampai ke sana, dan dia kembali ke miqaat dan masuk ihram dari sana, maka dia tidak kenakan apa-apa.  (Lihat
 Fatawa Arkan al-Islam
, soalan no. 467).
Kesimpulan
Sebagai kesimpulan berdasarkan persoalan di atas, kami katakan bahawa sekiranya saudara ingin melancong ke Jeddah dan di Arab Saudi dan sudah mempunyai niat untuk melakukan umrah sebelum memulakan perjalanan dari Malaysia ke Jeddah, maka saudara mestilah berihram dari miqat yang saudara lalui tanpa mengira sama ada umrah dilakukan terlebih dahulu atau urusan pelancongan dilakukan terlebih dahulu. Sekiranya saudara ingin melancong terlebih dahulu, saudara boleh melakukannya, tetapi mesti dilakukan dalam keadaan ihram. Justeru, dalam hal ini, kami nasihatkan supaya saudara menyelesaikan  dahulu ibadah umrah sebelum saudara melakukan apa-apa urusan lain.
Namun begitu, sekiranya saudara ingin juga melancong terlebih dahulu sebelum melakukan umrah, saudara boleh melakukannya, tetapi saudara tidak boleh melakukan miqat dari Jeddah, tetapi saudara mesti melakukan ihram di miqat yang terdekat dengan saudara seperti di Qarn al-Manazil dan juga miqat-miqat lain sebagaimana yang telah ditetapkan oleh Rasulullah SAW. Sekiranya saudara bermiqat juga dari Jeddah, maka saudara perlu membayar dam dengan menyembelih seekor kambing di Makkah dan membahagikan dagingnya kepada orang-orang miskin di kawasan tanah haram Makkah.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 9 Mei 2022 bersamaan 20 Syawal 1444H


#1455: Amalan Memasuki Rumah Baharu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato Seri, saya akan masuk rumah baru dalam masa terdekat. Apakah amalan-amalan  terbaik untuk saya lakukan, sebelum dan selepas masuk rumah baru tersebut? Ada yang menasihati untuk baca Surah Al-Baqarah. Bolehkah saya menghabiskan bacaannya berperingkat-peringkat, contohnya saya membaca 1/3 surah hari ini, esoknya 1/3 dan lusanya 1/3?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, tiada amalan khusus yang diperintahkan Syarak ketika memasuki rumah baru. Adalah lebih baik kita berdoa supaya rumah diberkati dan kita yang mendiami rumah turut diberkati . Namun begitu, jika bertujuan untuk mengharapkan keselamatan dan perlindungan dengan Allah SWT daripada kejahatan dan syaitan, maka dianjurkan kita melazimi sekurang-kurangnya empat perkara berikut:
Pertama
: Membaca al-Quran khususnya Surah al-Baqarah
Almarhum Dato’ Dr. Haron Din ketika mengulas berkenaan isu memagar rumah dan kediaman, menyebut: “Sebaik-baik cara bagi memagar rumah adalah dengan memperbanyakkan membaca al-Quran dalam rumah itu.” (Lihat
Kaedah Merawat Susuk
, hlm. 48)
Berkenaan membaca surah al-Baqarah, terdapat banyak fadhilatnya. Antaranya disebut dalam hadith daripada Abu Hurairah RA, Nabi SAW bersabda:
لاَ تَجْعَلُوا بُيُوتَكُمْ مَقَابِرَ إِنَّ الشَّيْطَانَ يَنْفِرُ مِنَ الْبَيْتِ الَّذِى تُقْرَأُ فِيهِ سُورَةُ الْبَقَرَةِ
Maksudnya:
“Janganlah kamu semua menjadikan rumah-rumah kalian seperti perkuburan. Sesungguhnya syaitan akan lari dari rumah yang dibacakan di dalamnya surat al-Baqarah”
Riwayat Muslim (780)
Menurut Syeikh al-Mubarakfuri mengatakan yang dimaksudkan dengan menjadikan rumah seperti perkuburan adalah rumah yang kosong daripada zikir dan ketaatan maka dengan itu menjadikannya seperti perkuburan atau seperti orang yang mati. Yakni, janganlah jadikan rumah itu kosong daripada zikir dan ketaatan.

(Lihat
Tuhfah al-Ahwazi,
8/146)
Menurut Ibn Mas’ud R.A pula, kata beliau:
إِنَّ الشَّيْطَانَ إِذَا سَمِعَ سُورَةَ الْبَقَرَةِ تُقْرَأُ فِي بَيْتٍ، خَرَجَ مِنْهُ
Maksudnya
:
“Sesungguhnya syaitan, apabila mendengar surah al-Baqarah dibacakan di dalam rumah, maka dia akan keluar daripada rumah tersebut.”
Riwayat al-Tabarani dalam Mu’jam al-Kabir (8642) dan al-Darimi (3422)
Daripada Abdullah bin Mas’ud RA, katanya:
مَنْ قَرَأَ عَشْرَ آيَاتٍ مِنْ سُورَةِ الْبَقَرَةِ فِي لَيْلَةٍ، لَمْ يَدْخُلْ ذَلِكَ الْبَيْتَ شَيْطَانٌ تِلْكَ اللَّيْلَةَ حَتَّى يُصْبِحَ: أَرْبَعًا مِنْ أَوَّلِهَا، وَآيَةُ الْكُرْسِيِّ، وَآيَتَينِ بَعْدَهَا، وَثَلَاثٌ خَوَاتِيمُهَا
Maksudnya: “Barangsiapa membaca sepuluh ayat daripada surah al-Baqarah pada satu malam maka rumah tersebut tidak akan dimasuki syaitan pada malam tersebut sehingga pagi iaitu empat ayat awal surah al-Baqarah, ayat al-Kursi, dua ayat selepasnya dan tiga ayat terakhir di dalam surah al-Baqarah”.
Riwayat Imam al-Darimi (3425). Imam al-Haithami mengatakan bahawa hadith ini diriwayatkan oleh Imam al-Tabarani dan perawi-perawinya adalah sahih melainkan al-Sya’bi kerana beliau tidak mendengar (hadith) daripada Ibn Mas’ud. [Lihat:
 Majma’ al-Zawa’id,
10/118]. Selain itu juga, Imam Ibn Hajar al-Asqalani menghukum hadith ini sebagai mawquf serta perawinya adalah thiqah dan pada sanadnya
inqita’
 (terputus). [Lihat:
 Futuhat al-Rabbaniyyah,
3/284] Berdasarkan dua pendapat Imam yang besar ini, kami menyimpulkan bahawa hadith di atas adalah termasuk di dalam kategori dhaif (lemah) kerana sanadnya terputus iaitu al-Sya’bi tidak mendengar hadith ini daripada Abdullah bin Mas’ud.
Dalam sebuah hadis riwayat daripada Ubai ibn Ka’ab, bahawa beliau mempunyai tempat pengeringan kurma yang di dalamnya berisi kurma yang sedang dijaganya. Beliau kemudian mendapati kurma tersebut berkurangan. Tiba-tiba terdapat seekor binatang sebesar anak yang baru baligh. Dia berkata padanya:
“Apakah engkau jin atau manusia?”
Dia menjawab:
“Aku adalah jin”
.
Dalam riwayat ini jin tersebut mengatakan padanya:
“Telah sampai berita kepada kami bahawa engkau suka bersedekah. Maka aku ingin mendapat sebahagian daripada makanan yang engkau hendak sedekahkan itu.”
 Lalu Ubai bin Ka’ab bertanya:
فَمَا الَّذِي يُجِيرُنَا مِنْكُمْ؟ قَالَ : هَذِهِ الآيَةُ آيَةُ الْكُرْسِيِّ ، ثُمَّ غَدَا أُبَيٌّ إِلَى النَّبِيِّ صَلَّى اللَّهُ عَلَيْهِ وَسَلَّمَ فَأَخْبَرَهُ فَقَالَ النَّبِيُّ صَلَّى اللَّهُ عَلَيْهِ وَسَلَّمَ : صَدَقَ الْخَبِيثُ
Maksudnya
:
“Apakah yang dapat melindungi kami daripada gangguanmu?”
 Jin tersebut berkata:
“Ayat ini, iaitu Ayat Kursi.”
 Keesokan harinya, Ubai menceritakan apa yang dikatakan oleh jin tersebut kepada Nabi SAW, maka Nabi SAW bersabda:
“Jin itu benar.”
Riwayat al-Nasa’ie (10796)
Berkenaan dengan kaifiat
membaca 1/3 surah al-Baqarah seperti yang disebutkan, tidak ada masalah jika dijadual sedemikian dengan syarat tidak dijadikan kemestian.

Kedua
: Menunaikan solat sunat keluar dan masuk rumah
Daripada Abu Hurairah RA, Nabi SAW bersabda:
إِذَا خَرَجْتَ مِنْ مَنْزِلِكَ فَصَلِّ رَكْعَتَيْنِ يَمْنَعَانِكَ مِنْ مَخْرَجِ السُّوْءِ وَإِذَا دَخَلْتَ إِلَى مَنْزِلِكَ فَصَلِّ رَكْعَتَيْنِ يَمْنَعَانِكَ مِنْ مَدْخَلِ السُّوْءِ
Maksudnya:
“Jika engkau (ingin) keluar dari rumahmu, maka laksanakanlah solat dua rakaat (yang dengan) dua rakaat ini akan menghalangimu dari keburukan yang berada di luar rumah. Jika engkau masuk ke dalam rumahmu, maka laksanakanlah solat dua rakaat (yang dengan) dua rakaat ini akan menghalangimu dari keburukan yang ingin masuk ke dalam rumah.”
Riwayat al-Bazzar (8567) dan al-Dailami (1096). Ibn Hajar al-Haythami berkata: Rijalnya thiqah.
Ketiga
: Membaca bismillah, berzikir dan berdoa ketika membuka dan menutup pintu Daripada Jabir bin Abdillah R.Anhuma, Nabi SAW bersabda:
إِذَا دَخَلَ الرَّجُلُ بَيْتَهُ فَذَكَرَ اللَّهَ عِنْدَ دُخُولِهِ، وَعِنْدَ طَعَامِهِ، قَالَ الشَّيْطَانُ: لَا مَبِيتَ لَكُمْ وَلَا عَشَاءَ، وَإِذَا دَخَلَ فَلَمْ يُذْكَرِ اللَّهَ عِنْدَ دُخُولِهِ قَالَ الشَّيْطَانُ: أَدْرَكْتُمُ الْمَبِيتَ
Maksudnya:
“Apabila seseorng masuk ke dalam rumah lalu dia mengingati Allah ketika masuk, dan ketika makan, maka syaitan akan berkata: ‘Tidak ada tempat menginap dan tidak ada makan malam.’ Tapi apabila dia tidak mengingati Allah ketika masuk, maka syaitan berkata: ‘Kalian mendapatkan tempat menginap’.”
 Riwayat Muslim (2018), Abu Daud (3765) dan lain-lain.
Juga daripada Jabir bin Abdillah R.Anhuma, Nabi SAW bersabda:
وَأَغْلِقُوا الأَبْوَابَ وَاذْكُرُوا اسْمَ اللَّهِ، فَإِنَّ الشَّيْطَانَ لاَ يَفْتَحُ بَابًا مُغْلَقًا
Maksudnya:
“Tutuplah pintu, dan sebutlah nama Allah kerana syaitan tidak akan membuka pintu yang tertutup (yang disebut nama Allah).”
Riwayat al-Bukhari (3304), Muslim (2012) dan yang lainnya

Keempat
: Memberi salam
Daripada Nafi` bahawa Abdullah bin Umar R.anhuma berkata:
إِذَا دَخَلَ الْبَيْتَ غَيْرَ الْمَسْكُونِ، فَلْيَقُلِ: السَّلَامُ عَلَيْنَا، وَعَلَى عَبَادِ اللَّهِ الصَّالِحِينَ
Maksudnya:
 “Jika engkau memasuki suatu rumah yang tidak berpenghuni maka katakanlah: Assalamu`alaina wa `ala ibaadillahis solihin – Salam sejahtera ke atas kami dan ke atas hamba-hamba Allah yang soleh.”
Riwayat al-Bukhari  (1055) dalam
al-Adab al-Mufrad
. Ibn Hajar al-Asqalani berkata sanadnya hasan.

Penutup
Selain daripada apa yang disebutkan di atas, ibadah-ibadah seperti solat sunat juga perlu dilakukan juga di rumah selain daripada di masjid. Dalam sebuah hadis yang diriwayatkan daripada Ibnu Umar R.Anhuma, Nabi SAW bersabda:
اجْعَلُوا فِي بُيُوتِكُمْ مِنْ صَلاَتِكُمْ وَلاَ تَتَّخِذُوهَا قُبُورًا
Maksudnya
:
“Jadikanlah sebahagian daripada solat kamu di rumah kamu. Jangan jadikan rumah kamu semua seperti kubur.”
Riwayat al-Bukhari (432) dan Muslim (777)
Apa yang dimaksudkan dengan solat di sini ialah solat sunat yang dilakukan secara sendiri. Ini sepertimana disebut dalam hadis daripada Zaid bin Thabit R.A, Nabi SAW bersabda:
فَإِنَّ أَفْضَلَ صَلَاةِ الْمَرْءِ فِي بَيْتِهِ إِلَّا الصَّلَاةَ الْمَكْتُوبَةَ
Maksudnya
:
Sesungguhnya sebaik-baik solat bagi seseorang adalah di rumahnya, kecuali solat fardhu.
Riwayat al-Bukhari (7290) dan Muslim (1861)
Oleh itu, sewajarnya kita mengamalkan perkara-perkara yang disebutkan dalam usaha melindungi diri dan tempat tinggal dari sebarang gangguan. Sesungguhnya Allah SWT lah sebaik-baik pelindung dan tempat pergantungan. Firman-Nya:
قُل لَّن يُصِيبَنَا إِلَّا مَا كَتَبَ اللَّـهُ لَنَا هُوَ مَوْلَانَا ۚ وَعَلَى اللَّـهِ فَلْيَتَوَكَّلِ الْمُؤْمِنُونَ
Maksudnya
:
Katakanlah (wahai Muhammad): “Tidak sekali-kali akan menimpa kami sesuatu pun melainkan apa yang telah ditetapkan Allah bagi kami. Dia lah Pelindung yang menyelamatkan kami, dan (dengan kepercayaan itu) maka kepada Allah jualah hendaknya orang-orang yang beriman bertawakal”.
(Surah al-Taubah: 51)
Ibn Kathir berkata: Iaitu kita semuanya adalah di bawah kehendak Allah dan ketentuan-Nya. Kepada-Nya kita bertawakal dan Dia lah sebaik-sebaik pelindung. (Lihat
Tafsir al-Quran al-‘Azim,

7/214)
Semoga Allah SWT jadikan rumah kita sebaik-baik tempat untuk kita berteduh dengan rahmat Allah SWT serta selamat dari gangguan dan godaan syaitan. Begitu juga, kita memohon semoga ahli keluarga kita menjadikan rumah yang kita huni sebagai
Baiti Jannati.
 Saya sudahi dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 9 Mei 2022 bersamaan 20 Syawal 1444H


#1456:  Orang Buta Tidak Afdhal Menjadi Imam?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Manakah yang lebih afdhal menjadi imam, antara orang buta dengan orang yang celik?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan kelebihan orang yang buta. Daripada Anas bin Malik R.A, beliau berkata: “Aku mendengar Nabi SAW bersabda: “Sesungguhnya Allah SWT berfirman:
إِذَا ابْتَلَيْتُ عَبْدِي بِحَبِيبَتَيْهِ فَصَبَرَ، عَوَّضْتُهُ مِنْهُمَا الجَنَّةَ. يُرِيدُ: عَيْنَيْهِ
Maksudnya:
“Apabila Aku menguji hamba-Ku dengan mengambil dua benda yang dikasihinya, lalu dia tetap bersabar, maka Aku menggantikan keduanya dengan syurga.” Maksudnya adalah kedua matanya.

Riwayat Bukhari (5653)
Al-Hafiz Ibn Hajar berkata: Sabda Baginda, ‘إِذَا ابْتَلَيْتُ عَبْدِي بِحَبِيبَتَيْهِ’, hal ini ditafsirkan pada akhir hadith, “
maksudnya adalah kedua matanya.”
Namun, tidak ada penegasan tentang siapa yang mentafsirkannya. Maksud dua kekasih adalah yang dikasihi, kerana keduanya merupakan anggota badan paling dicintai manusia, di mana kehilangan keduanya menimbulkan kesulitan besar, kerana tidak dapat melihat hal-hal yang menggembirakan atau menghindari hal-hal yang tidak diinginkan.
Sabda Baginda, ‘فَصَبَرَ’ (“
lalu dia bersabar
”). Al-Tirmizi menambah dalam riwayatnya daripada Anas, ‘وَاحْتَسَبَ’ (“
dan mengharap pahala
”). Demikian diriwayatkan Ibn Hibban dan al-Tirmizi daripada hadith Abu Huraitah. Begitu juga dinukilkan Ibn Hibban daripada hadith Ibn Abbas. Maksudnya, dia bersabar sambil menghadirkan dalam ingatan pahala yang dijanjikan Allah bagi yang bersabar atas ujian itu, kerana amal perbuatan itu akan diganjar-kan sesuai dengan niatnya. Ujian Allah kepada hamba-Nya di dunia bukan kerana kemurkaan-Nya, bahkan mungkin untuk menolak perkara yang tidak diinginkan, atau menghapus dosa, atau mengangkat darjat. Apabila seorang hamba menerima hal itu dengan redha, maka sempurnalah maksud tersebut. Jika tidak, maka keadaannya seperti yang disebutkan dalam hadith Salman,
“Sesungguhnya sakit seorang mukmin dijadikan Allah sebagai kaffarah (penghapus dosa) baginya dan jalan bertaubat. Adapun sakit seorang pelaku dosa adalah seperti unta yang diikat para pemiliknya, kemudian mereka melepaskannya tanpa dia tahu mengapa diikat dan mengapa dilepas.
”) Hadith ini diriwayatkan Imam al-Bukhari di dalam kitab al-Adab al-Mufrad dengan sanad yang
mauquf
. (Lihat
Fath al-Bari,
28/32)
Dalam menjawab persoalan di atas, kemuliaan dan kelebihan manusia adalah ketaqwaan. Firman Allah SWT:
إِنَّ أَكْرَمَكُمْ عِندَ اللَّـهِ أَتْقَاكُمْ ۚ إِنَّ اللَّـهَ عَلِيمٌ خَبِيرٌ
Maksudnya: “
Sesungguhnya semulia-mulia kamu di sisi Allah ialah orang yang lebih taqwanya di antara kamu, (bukan yang lebih keturunan atau bangsanya). Sesungguhnya Allah Maha Mengetahui, lagi Maha Mendalam Pengetahuan-Nya (akan keadaan dan amalan kamu).”
Surah al-Hujurat (13)
Kami telah menjawab berkenaan dengan tertib dan
aulawiyyat
 mereka yang menjadi imam, antaranya orang yang paling faqih, orang yang baik bacaan, orang yang mendahului hijrah, orang yang lebih tua dan yang lebih soleh. Inilah yang sepatutnya diraikan terlebih dahulu.
Persoalan di atas antara celik dan buta bukanlah isu utama tetapi mereka yang mempunyai sifat dan kriteria di atas patut didahulukan walaupun dia seorang yang buta. Daripada Abu Mas’ud al-Ansari RA bahawa Rasulullah SAW bersabda:
يَؤُمُّ الْقَوْمَ أَقْرَؤُهُمْ لِكِتَابِ اللَّهِ فَإِنْ كَانُوا فِي الْقِرَاءَةِ سَوَاءً فَأَعْلَمُهُمْ بِالسُّنَّةِ فَإِنْ كَانُوا فِي السُّنَّةِ سَوَاءً فَأَقْدَمُهُمْ هِجْرَةً فَإِنْ كَانُوا فِي الْهِجْرَةِ سَوَاءً فَأَقْدَمُهُمْ سِلْمًا
Maksudnya: “
Yang menjadi imam kepada sesebuah kaum itu adalah mereka yang paling mahir terhadap Kitab Allah (al-Quran). Sekiranya mereka setanding dalam bacaan maka (dahulukan) yang paling berilmu tentang al-Sunnah (untuk menjadi imam). Sekiranya pengetahuan mereka terhadap Sunnah itu sama maka yang menjadi imam adalah mereka yang paling awal berhijrah. Sekiranya mereka sama dalam berhijrah pula dahulukanlah mereka yang paling awal memeluk agama Islam.”
Riwayat Muslim (673)
Nas ini jelas menunjukkan bahwa yang paling baik bacaan lebih
aula
menjadi imam dan didahulukan daripada yang lain. Diriwayatkan bahawa Rasulullah SAW pernah menugaskan Abdulllah Ibnu Ummi Maktum
 seorang sahabat yang buta menjadi imam dan penggantinya di kota Madinah.
Semoga jawapan ini memberi kefahaman yang baik kepada kita yang terkait dengan masalah solat dan imam. Amin.
Bertarikh: 9 Mei 2022 bersamaan 20 Syawal 1444H